OKANOVIĆ: U Srbiji niko ne odgovara zbog nebezbednih puteva, a putari bi trebalo\n17.11.2017. 10:48h 17.11.2017. 12:23h\nPrema zvaničnoj statistici za Srbiju, stradalih zbog nebezbednih puteva nema, a broj krivičnih prijava protiv preduzeća koja upravljaju putevima govori da "put nikada nije odgovoran", rekao je direktor Komiteta za bezbednost saobraćaja Damir Okanović.\nPutevi u Srbiji spadaju među najlošije u Evropi. Godišnje, u proseku između 400 i 600 ljudi pogine na srpskim putevima. Desetak inspektora kontroliše preko 17.000 kilometara puteva. Brojne su afere upravo u vezi sa izgradnjom putne infrastrukture, pa se tako nedavno desilo da deonica autoputa Ub-Lajkovac, koja nije u upotrebi, dođe u središte pažnje javnosti, zbog toga što iako nije korišćena, mora da se popravlja. I upravo na tom putu, pre četiri dana, jedna osoba je poginula a dve su teško povređene. Prema zvaničnim podacima, u Srbiji bezbednost puteva nije uzročnik saobraćajnih nezgoda, iako to u stvarnosti nije tako, rekao je Okanović u emisiji N1 direktno.\n"Postoje tri faktora saobraćajnih nesreća: greška čoveka, tehnička greška vozila i nebezbedost puta, ali ako pogledamo zvaničnu statistiku za Srbiju ispada da su kriva samo dva faktora - čovek i tehnička neispravnost vozila. Što se tiče puteva, ako pogledamo broj zvanično stradalih zbog nebezbednih puteva, videćemo da je to nula za 2015, a ako pogledamo broj krivičnih prijava, postupaka preduzetih protiv upravljača puta videćemo da put nikada nije odgovoran", kaže Okanović. To ne odgovara statistici u Evropi, dodaje, gde je put uzročnik do pet odsto nezgoda. "Kod nas ispada da nije nijedan (odsto)".\nSedam godina nije podneta nijedna prijava preduzeća Putevi Srbije i nijedan rukovodilac preduzeća nije proglašen odgovornim za ovakve propuste.\n"Bio bih srećan da put apsolutno nikad nije uzročnik nesreća, ali bojim se da to nije tako. Putari moraju da odgovaraju za propuste, kao i lekari, mora da postoji odgovornost u svakoj vrsti profesije i to važi i za putare. Ali ispada da toga nema pa se priča završava na tome da se vozač okrivi za neprilagođenu brzinu", ocenio je on.\nEpilog ovih nereća je da nije nađena krivična odgovornost upravljača puta, što jasno govori da neka javna tužilaštva nisu spremna da pokrenu postupak protiv onoga ko je odgovoran za održavanje puta, dodaje on.\nOkanović navodi da je zakonom predviđena odgovoronost preduzeća koja upravlja putevima da odgovaraju za nesavesno obavljanje posla, ali da će se retko ćuti da je taj član primenjen.\nBivši direktor Agencije za bezbednost saobraćaja Milan Božović je rekao da će istraga utvrditi čiji su propusti u ovim nesrećama, ali da svakako učesnici u saobraćaju ne smeju da dođu u takve situacije zbog nebezbednog puta.\nOn je rekao da je pitanje za tužilastvo iz kojih razloga zašto nisu podnošene prijave protiv odgovrnih u nadležnim preduzećima, ali da je činjenica da u "saobraćajnim nezgodama u kojima je odgovonost na upravljaču puta, epilog slučaja bude drugačiji".\n(VIDEO) UKLETO MESTO NA NOVOM BEOGRADU: Pre neki dan Keba udario devojku, a večeras lančani sudar!\nDamir Okanovićputevinebezbednoststanjesaobraćajkesaobraćajne nesreće


Web stranica Vlade TK - Nedovoljno razvijenim općinama u TK milion KM\nRiječ je o ulaganju u privredni razvoj općine Teočak, rekonstrukciju putne infrastrukture na području općine Sapna, asfaltiranju i sanaciji lokalnih puteva u općini Čelić, rekonstrukciji putne infrastrukture na području općine Kladanj i asfaltiranju i rekonstrukciji lokalnih puteva na području općine Doboj Istok.\nMinistar privrede Mevludin Hodžić kazao je da se radi o ukupno milion KM koje su dodijeljene u skladu sa razvijenošću općina koje su kandidirale projekte.\n„Zakon o podršci nedovoljno razvijenim, nerazvijenim i izrazito nerazvijenim jedinicama lokalne samouprave u TK", prema riječima ministra Hodžića, „daje precizne kriterije komisiji za pravilnu raspodjelu sredstava. Radi se o ujednačenim kriterijima".\nNovčana sredstva se dodjeljuju na osnovu kriterija koji su utvđeni u Zakonu, a namjenjena su za finansiranje isključivo razvojnih projekata jedinica lokalne samouprave. Pet lokalnih samouprava, koje se nalaze na listi projekata iz Programa javnih investicija općina sa područja TK, kandidovale su projekte nakon što je bio objavljen javni poziv.\nKomisija za izradu Programa javnih investicija Tuzlanskog kantona, imenovana od strane Vlade Kantona, pregledala je i ocijenila dostavljene projekte u skladu sa uslovima i kriterijima nakon čega je donesen i Program o finansiranju projekata u 2021. godini.


Jeftine avio karte – Aerodromski shuttle transfer putnika Beograd-Niš-Beograd\nAerodromski shuttle transfer putnika Beograd-Niš-BeogradDusan2020-04-21T21:57:27+00:00\nZbog povećanog interesovanja za aerodromski transfer putnika iz Beograda do Niša i obrnuto, uveli smo svakodnevnu liniju Beograd – Niš – Beograd. Za potrebe transfera putnika koristimo moderan kombi nove generacije radi kompletnog užitka u putovanju.U slučaju rerutiranja aviona na aerodrom Konstantin Veliki u Nišu odnosno na aerodrom Nikola Tesla u Beogradu, a niste završili svoje putovanje već samo presedate u Srbiji, stojimo Vam na raspolaganju u bilo koje vreme dana ili noć i da Vas brzo prevezemo do željene destinacije.\nU slučaju da ste se opredelili za neku od lowcost avio kompanija i treba Vam prevoz do Budimpešte ili do bilo kog grada u okruženju, na pravom ste mestu. Aerodromski shuttle transfer funkcioniše po principu od vrata do vrata. Dolazimo po Vas na Vašu adresu (autobuska ili železnička stanica, hotel) i vozimo Vas do dogovorene destinacije.\nPored profesionalne usluge koju pružamo pri transferu putnika, vodimo računa i o Vašoj bezbednosti.\nKombi se pre svakog polaska detaljno pregleda od strane majstora koji poseduje dugogodišnje iskustvo u održavanju i popravci kombija. Da bi putovanje bilo još sigurnije tu su i naši profesionalni vozači koji imaju višegodišnje iskustvo kako u međunarodnom tako i u domaćem prevozu.\nNaš kombi može da primi 8+1 putnika. Pored aerodromskog transfera putnika takođe smo u mogućnosti da Vam ponudimo i prevoz na seminare, sastanke i konferencije, izlete, letovanja, koncerte itd… Nudimo kompletnu uslugu prevoza putnika do bilo koje destinacije. Kombi se može iznajmiti i na više dana, ukoliko planirate turističku posetu nekom gradu ili vikend van grada…


EASYJET POKREĆE NOVE LETOVE IZ MANČESTERA I GLAZGOVA DO KORNVOLA UOČI „BUMA BORAVKA“ OVOG LETA - TRAVEL\nEasyJet pokreće nove letove iz Mančestera i Glazgova do Kornvola uoči „buma boravka“ ovog leta\nEASYJET pokreće dve nove rute za Kornvol ovog leta jer destinaciju očekuje bum praznika.\nNiskotarifna avio-kompanija pokreće nove letove iz Mančestera i Glazgova kasnije ove godine.\nEasyJet je pokrenuo dve nove linije leta za Kornvol za leto\nRute će saobraćati do aerodroma Njuki.\nепизода канцеларијске ватрогасне вежбе\nPočev od 21. juna, letovi Mančester-Njuki saobraćaće pet puta nedeljno u ponedeljak, sredu, četvrtak, petak i subotu.\nLetovi Glazgov-Njuki saobraćaće dva puta nedeljno u utorak i subotu od 29. juna i to je prva ruta od Škotske do Kornvola sa EasyJetom.\nPošto putovanje traje više od osam sati vožnje, to je odlična vest za Škote koji žele da se upute u Kornvol na pauzu.\nMenadžer kompanije EasyJet u Velikoj Britaniji Ali Gejvard rekao je da su „optimistični“ po pitanju letnjih putovanja i da se nadaju da će nove rute omogućiti porodicama da ponovo putuju kada se ograničenja ukinu.\nPrema The Points Guy-u, letovi su već u prodaji po cenama od samo 23 funti u jednom pravcu iz Mančestera i 25 funti u jednom pravcu iz Glazgova.\nLetovi EasyJet-a - pronađi ovde\nCornwall hoteli sa Booking.com od £70 - pronađi ovde\nTri noćenja u Kornvolu sa Havenom od 148 funti - pronađi ovde\nKornvol već doživljava bum letnjih praznikaЗаслуге: Гетти Имагес - Гетти\nZatvaranje u Velikoj Britaniji trenutno zabranjuje sva putovanja koja nisu neophodna, iako će to razmotriti vlada 22. februara.\nSekretar za saobraćaj Grant Šaps upozorio je porodice da ne rezervišu letovanje ovog leta, objašnjavajući: „Bojim se da ne mogu da vam dam definitivan podatak da li će postojati ili neće biti prilike za odmor ove godine bilo kod kuće ili u inostranstvu .'\nГлумачка екипа ранча 2018\nUprkos tome, ostali poslanici, uključujući Matt Hancock su rekli da praznična podloga i dalje traje ove godine, barem u Velikoj Britaniji.\nKornvol se već pokazao popularnim među porodicama - Šef posete Kornvol Malkom Bel je čak upozorio da su neki turisti bili tražio da bude na listama čekanja za sve dostupne vikendice u Cornwallu zbog velike potražnje.\nOn je rekao za Sun Online Travel: „Potražnja postoji – ima mnogo ljudi koji traže da budu stavljeni na liste čekanja za mesta za samostalnu pripremu hrane.\n„Ljudi se javljaju i govore „Znam da ste popunjeni, ali hoćete li uzeti moj broj telefona u slučaju da se nešto desi u julu?“\n'Predviđam da ćemo biti puni.'\nPraznici u KORNVOLU se već rezervišu za Božić nakon što su stručnjaci za putovanja upozorili da se planiraju unapred prema potražnji.\nOni takođe imaju 'neobično veliku potražnju' za božićnu sezonu.\nStiv Džarvis, suosnivač Independent Cottages-a, ranije je upozorio: „Uvek popularne porodične destinacije, kao što je Kornvol, imaju na raspolaganju vrlo malo prvih nedelja, sa oko 60 odsto nekretnina već rezervisano za popularne letnje nedelje.“\nMartin Lewis izdaje upozorenje za turiste kao kompanije, uključujući Jet2, Tui, easyjet i Ryanair, ažuriraju politiku refundiranja\nоно што се десило осмори је довољно бацити\nпљачка банкомата унесите пин уназад\nкакви су шкорпиони у Тексасу\nстјуарт луди тв погледај шта могу да урадим


Предраг Ћеранић - Нови Стандард\nTag: Predrag Ćeranić\nOvih dana se „bombarduje” javnost Srbije, a sve u cilju zaplašivanja, sejanja straha i pometnje, jednom rečju – stvaranja haotičnog stanja kako bi se slomio srpski duh i Rusiji srpska vlast uvela sankcije\nU 117. epizodi emisije Dijalog govorio je Predrag Ćeranić, dekan Fakulteta bezbjednosnih nauka u Banjaluci. Emisija je snimljena 17. maja u našem studiju u Beogradu\nP. Ćeranić: Ukrajinska kriza pokazala da su Srbi tvrd orah\nPritisci da Srbija uvede sankcije biće sve jači, praćeni indirektnim pretnjama, uz lažna obećanja. Ako Srbija pristane, Zapad će to smatrati za kapitulaciju, a sa daljim pritiscima i ucenama se neće stati\nAko probaju da otmu Dodika, Britanci će naići na oružani otpor\nDa se Britanci ne šale svedoči i slučaj Milovana Bjelice, kojeg je SFOR kidnapovao i potom ga dva meseca držao u kontejneru, motreći na njega sa dve kamere. Ali Dodik je krupniji zalogaj\nĆeranić: Hapšenje Dodika bio bi međunarodni skandal, MUP RS ima snage da to spreči\n„Informacija o hapšenju deluje kao nesistemska, atipična je. Međutim, ne treba izgubiti iz vida mogućnost da se kroz to spinovanje javnosti plasira i neka informacija koja nije dovoljno proverena”\nMnogo zavisi od brzine ruskih tenkova\nIzgleda da od brzine ruskih tenkova zavisi mnogo toga, ne samo u vojnom smislu, već i političkom, i ne samo u Ukrajini. Stabilnost u tu zemlju, ali i Evropu, neće se lako vratiti\nP. Ćeranić: Rusija planira da rat u Ukrajini trijumfalno okonča 9. maja\nPrema ruskom planu, operacija bi trebalo da se završi 9. maja, kada bi Putin proglasio novu pobedu nad nacizmom. Ona bi podrazumevala izbijanje ruskih snaga na reku Dnjepar i potpunu kontrolu nad crnomorskim pojasom\nP. Ćeranić: Sukob u Ukrajini mogao bi prerasti u globalni\nRatna razaranja treba osuditi, pružiti humanitarnu pomoć, navijati da pregovori daju rezultat – to je to. Sve drugo, i Srbiji i BiH može doneti samo nevolje\nZašto se britanska vojska vraća u Bosnu i Hercegovinu?\nPoslednji kontingent britanskih vojnika napustio je Bosnu i Hercegovinu krajem 2020. godine. Šta je onda razlog za najavu povratka britanskih snaga u BiH?\nOdmah nakon obeležavanja Dana Republike Srpske iz Sarajeva odzvanjaju pretnje ratom. Otrovne strelice ka RS odapinju Džaferović, Komšić, Turkovićeva, a ponovo marširaju i bošnjačke paravojne formacije\nSrpska ima strategiju za opstanak i neće odstupiti\nMože li Srpska u 2022. očekivati nešto drugačije od udaraca koje joj nanose stimulisani portali, sajtovi, blogeri, TV stanice i nevladine organizacije na stranim donacijama?\nNovi uzlet Republike Srpske\nNa prvoj stranici najtiražnijeg sarajevskog dnevnog lista osvanuo je naslov: „Ko će zaustaviti Dodika?“. Sve su prilike da se odgovor na to pitanje već zna – neće niko. Srpska je pred novim uzletom\nP. Ćeranić: Povratak na izvorni Dejtonski sporazum je sve što Srbi traže\nU oblasti bezbednosti to se odnosi na ponovno formiranje Vojske Republike Srpske i obaveštajne službe. Sa tim novim (starim) institucijama, Republika Srpska će biti još stabilnija\nSrbiju i BiH očekuje novi migrantski talas\nPočetak kraja migrantske invazije na Poljsku bi mogao značiti da će se migranti ponovo vratiti staroj ruti preko Balkana, tj. preko Srbije i BiH. Oni postaju noćna mora za EU


Drevno pravilo potvrđeno i u slučaju Tijane Jurić\nDrevno pravilo potvrđeno i u slučaju Tijane Jurić\nPosle skoro dvonedeljne potrage za petnaestogodišnjom Tijanom Jurić, rasvetljen je slučaj koji podigao na noge čitavu Srbiju, ali i celi region.\nIspostavilo se da je nesrećnu mladu Subotičanku u okolini vojvođanskog mesta Bajmok ubio i zakopao Dragan Đurić, mesar iz Surčina, koji je ravnodušno priznao brutalni čin. Monstruozni i svirepi detalji otkrili su razmere Đurićevog bezumlja, a tiha većina normalnih ljudi na ovim prostorima uzrujala se do te mere da je, snažnije nego ikada u novijoj istoriji, zatraženo ponovno uvođenje smrtne kazne za skotove spremne, poput Đurića, da divljački oduzimaju živote drugim ljudskim bićima.\nPošto su i Srbija, ali i Bosna i Hercegovina i Hrvatska, pre više od jedne decenije, uglavnom sledeći „integracione procese“, ukinule taj „ostatak varvarstva“, opravdani revolt običnog naroda sudario se sa zidom nezainteresovanosti političkih elita za promene u tom domenu. Opet smo mogli da se prisetimo kako stoje stvari s tim predznakom u Republici Srpskoj i Federaciji, gde smrtne kazne u ovom milenijumu nema ni u krivičnom zakonodavstvu, ni u sudskim presudama, ali se, paradoksalno, opcija njenog izricanja za najteža dela još uvek pominje u Ustavu RS. Bizarna je činjenica da je u osnovnom pravnom aktu Srpske mogućnost osude na smrt opstala zato što je klub bošnjačkih delegata u Veću naroda pre nekoliko godina zaustavio čitav paket ustavnih promena, uključujući i tu korekciju, a ne zbog večnih filozofskih dilema o (ne)svrsishodnosti takvog vida kažnjavanja?!\nPa, kada je već tako, eto prilike da i Srbi i Bošnjaci iskoriste zatečeno stanje i da, bar na nivou BiH, okrenu točak istorije u ispravnom smeru, odnosno da pokrenu inicijativu da se pomenuti paragraf, sačuvan u srpskom dokumentu zahvaljujući bošnjačkom vetu, vrati u propise u kojima je bio do kraja 20. veka. Na očekivane zamerke samozvanih zaštitnika „ljudskih prava“ da je smrtna kazna, zaboga, krajnje primitivna, da je zabranjena u EU i da se na Starom kontinentu primenjuje još samo u „mračnoj“ Belorusiji, mogu da izvuku spreman odgovor i da to prikažu kao deo „transatlantskog povezivanja“, jer se od 50 saveznih država SAD samo 18 nije opredelilo za „beloruski model“!\nNezavisno od Baraka Obame, Aleksandra Lukašenka i Ketrin Ešton, neprihvatljivo je ljude koji po društvenim mrežama traže smrtnu kaznu za ubicu Tijane Jurić označiti kao zagovornike linča, Divljeg zapada i šta sve ne, niti ovde bilo ko priziva „preuzimanje pravde u svoje ruke“ na način na koji su razne psihopate iz svih naroda to činile tokom proteklog rata u BiH. U stvari, reč je o zahtevu da u našim životima, bombardovanim morbidnim vestima iz crne hronike, bude odbranjeno drevno pravilo: „Kako seješ, tako ćeš i da žanješ“. I da to važi za sve, od monstruma Dragana Đurića pa nadalje.


B92\t20.03.2017 19:40\nPredsednički kandidat Vuk Jeremić izjavio je da će zbog uvreda i kleveta tužiti list Informer.\nJeremićev advokat Vladimir Gajić najavio da će istog razloga biti tužen i Srpski telegraf.\nOn je rekao da Informer "seje mržnju i podele" i da "taj list kleveće i blati sve oni koji nisu spremni da iskažu iskrenu i potpunu pokornost velikom vođi".\n"Tal list stalja na stub srama sve koji su spremeni i imaju hrabrosti da govore kakvo je zaista pravo stanje u Srbiji i klevetanjem pokušava da sakrije istinu", rekao je Jeremić.\n"Ako želite da znate kakva je kulturna, vrednonsa i svaka druga matrica ovog režima poglejte Informer", rekao je Jeremić.\n"Odlučio sam da posle mnogo vremena da ovaj list ipak tužim za sve laži i besramne neistine koje su ikada napisali... i tužim ga ne samo u svoje već i u ime svih onih koji se svakodnevno u ovom listu i mnogim drugim koji su pod direktnom kontrolom Vučića provlače po blatu", rekao je on.\nJeremićev pravni zastupnik, advokat Vladimir Gajić je rekao da Informer šest meseci vodi "kontinuirane i permanentne kampanju" protiv Jeremića, kao i Spski telegraf "kojeg će Jeremić takođe tužiti".\nGajić je rekao da po Zakonu o javnom informisanju i medijima Jeremić, kao i svaki građanin ima pravo na zaštitu "zbog u bestijalnih povreda ugleda časti i dostojanstva"\nOn je pročitao naslove koji će biti predmeti tužbe naviodeći da se "ovde ne radi o slobodi štampe već o nečemu što je potpuni antipod slobode štame".\n"Nisu problem ni gospodin Vučićević ni glavni urednik Srpskog telegrafa ni vlasnik Pinka Željko Mitrović... problem je čoveku koji je ustvari pravi glavni urednik, a svi oni mogu da s nazovu po imenu primjera a to je Vučić", rekao je Gajić.\n1. Bezi breeee iz Srbije , govedo


Poziv za učešće na treningu i finansiranje projekata praćenja javnih nabavki u Bosni i Hercegovini - CAT BiH\nKoalicija Balkan Tender Watch-BTW (osnovana 2012, finansira se od strane EU) bori se protiv korupcije s namjerom da na Zapadnom Balkanu stvori čvrstu antikorupcijsku zajednicu. Članice koalicije su Fondacije za otvoreno društvo iz BiH, Srbije i Kosova, Centar za građanske komunikacije – Sjeverna Makedonija, i Mreža za afirmaciju nevladinog sektora – Crna Gora.\nBTW poziva sve organizacije civilnog društva, a koje su registrovane u Bosni i Hercegovini prije više od godinu dana, neprofitne su i godišnji prihod im ne prelazi 50.000 EUR, da predlože svoje predstavnike za trening o praćenju javnih nabavki. Trening traje 2 dana i održaće se 02. i 03. septembra 2019., a organizator pokriva sve troškove. Organizacije koje prođu trening mogu da konkurišu za grant sredstva za realizaciju sopstvenih projekata praćenja javnih nabavki.\nPopunjen obrazac za prijavu na trening pošaljite na e-mail adresu aida@osfbih.org.ba najkasnije do 20. augusta 2019.\nViše informacija: https://osfbih.org.ba/index.php/2-naslovna/231-poziv-za-ucesce-na-treningu-i-finansiranje-projekata-pracenja-javnih-nabavki-u-bosni-i-hercegovini


“Želim prvo da pročitm dokument većinskog političkog predstavnika naroda BiH. Srbija poštuje Dejtonski mirovni sporazum i dogovor tri naroda – bošnjačkog, srpskog i hrvatskog”, rekao je Vučić u Pranjanima, nakon obilježavanja 75. godišnjice operacije Halijard, prenosi Tanjug.\n“Ne želim da dajem izjave na prečac, mi se nikada nismo miješali u njihove odnose, ni kada je riječ o NATO, ni u Sjevernoj Makedonij,i ni u Crnoj Gori. To je izbor tih zemalja, mi o tome imamo naš stav”, rekao je predsjednik Srbije.\nVučićVučić i Čović


(VIDEO) Haseljić: “Moramo što prije zaboraviti meč sa Švedskom”\nRukometaš Bosne i Hercegovine Ibrahim Haseljić rekao je da trebaju što prije zaboraviti meč sa Švedskom i da se okrenu duelu sa Češkom u drugom kolu Evropskog prvenstva.\nOn je istakao da nisu planirali ovako odigrati meč, jer su obećali borbu kroz čitav meč.\n“Ostaje žal za utakmicom sa ekipom Švedske, nismo planirali da će se ovako završiti, obećali smo borbu kroz cijelu utakmicu. U jednom momentu smo došli i smanjili rezultat, ali smo u zadnjih 15 minuta opet pali i što je napravilo veliku razliku u korist Švedske” – izjavio je Ibrahim Haseljić i dodaje:\n“Mislim da bi trebali svi zaboraviti utakmicu sa Švedskom i da se koncentrišemo na Češku. Nemamo puno vremena, ali nadam se da ćemo se dobro pripremiti da pobijedimo ekipu Češke koja je odigrala super utakmicu protiv Španije i skoro došla do iznenađenja u prvom kolu takmičenja“.\nUtakmica između Bosne i Hercegovine i Češke na programu je sutra u 18 časova.\nPrethodni članakObradović: ”Dobro je što ćemo uopšte igrati utakmicu”\nNaredni članakMandić zbog plavog kartona propušta meč sa Srbijom, Horvat pozvao zamjenu


Sud BiH potvrdio je saznanja „EuroBlica“ da je predsednik RS Milorad Dodik prisluškivan u okviru istrage u predmetu „Pavlović banka“.\n- Sud BiH je u krivičnom predmetu protiv osumnjičenog Slobodana Pavlovića i drugih zbog krivičnog dela “pranje novca” i “zloupotreba položaja i ovlaštenja” izdao naredbu za primenu posebnih istražnih radnji, nadzor i tehničko snimanje telekomunikacija prema određenom broju lica, uključujući i Milorada Dodika. Naredba je izdata na obrazloženi predlog Tužilaštva BiH, u skladu sa odredbama Zakona o krivičnom postupku BiH. Mere su primenjivane u periodu od 11. februara 2016. do 13. maja 2016. godine i iste se više ne provode – saopštio je Sud BiH.\nSud navodi da je ovakav način prikupljanja dokaza propisan i u entiteskim zakonima o krivičnom postupku, Brčko distrikta, kao i u krivičnim zakonodavstvima regiona i Evrope.\n- Sudija za prethodni postupak nakon okončanja ovakvih radnji, a po dostavljanju izveštaja i očitovanja Tužilaštva, obaveštava o tome osobu protiv koje je radnja bila preduzeta radi zaštite njenih procesnih prava – kaže Sud BiH.


Hemofarm - Blog - Pravo na život bez bola\nBol je najčešći simptom sa kojim s susrećemo tokom života. Čak 50 odsto odraslih pacijenata lekara poseti zbog osećaja bola. Ukoliko bol traje duže od tri meseca naziva se hronični bol i tada prestaje da bude samo simptom bolesti.\n„Ukoliko bol dugo traje, on izaziva ne samo fizičku patnju već i tešku duševnu patnju. Takav bol ugrožava normalno funkcionisanje svih organa i organskih sistema, urušava psihičku stabilnost pacijenta i menja njegovo socijalno ponašanje. Tada bol više nije samo simptom već prerasta u bolest samu za sebe”, objašnjava prof. dr Nebojša Lađević, anesteziolog i direktor Centra za anesteziologiju i reanimatologiju KCS-a, u okviru kojeg radi i Kabinet za terapiju bola.\nNe treba da boli\nHronični bol se danas proučava kao autonomna bolest koja se javlja u nizu stanja kao što su reumatološke i neurološke bolesti, dijabetes, AIDS, maligne bolesti. U današnje vreme hronični bol poprima epidemijske razmere, ali je i pored toga kod nas još uvek potcenjen i nedovoljno lečen.\n„Naš narod je spreman da dugo trpi bol. Ima čak i lekara koji pacijentima objašnjavaju da je normalno da ih u bolnici boli, jer se i sama ustanova zove bolnica. Zato je neophodno da se pojača edukacija svih lekara ali i medicinskih sestara i tehničara o neophodnosti pravilne procene i terapije bola. U današnje vreme ni jedan pacijent ne sme da trpi bol. U tom cilju Srpsko udruženje za terapiju bola sprovodi edukacije i član je velikih projekata koje vode Evropsko udruženje anesteziologa i Evropska federacija za terapiju bola”, kaže prof. dr Nebojša Lađević koji je i predsednik Srpskog udruženja za terapiju bola.\nSvetski trendovi prisutni i u našoj zemlji\nU Srbiji se aktivno radi na praćenju savremenih trendova iz oblasti medicine bola. Multidisciplinarni Kabinet za terapiju bola KCS-a, u kome spas za svoje patnje nalaze pacijenti sa teškim dugotrajnim bolovima, primer je koji treba slediti. U skladu sa evropskim konceptom lečenja u njemu zajedno rade anesteziolozi, fizijatri, neurohirurzi i psihijatri. Opremljen je i aparaturom za najsloženije interventne procedure koje se samo ovde izvode. Ali potreba za terapijom bola naglo raste širom Srbije.\n„Osnovane su ambulante i kabineti za terapiju bola i svaki dan se radi na edukaciji lekara. Poznavanje procene bola, vrste i intenziteta, kao i pravilne terapije od neprocenjivog je značaja za svakog lekara. Uvedeni su izborni predmeti iz oblasti medicine bola na IV i V godini Medicinskog fakulteta, osnovana je subspecijalizacija medicine bola i sada stiže šesta generacija subspecijalista. Neophodno je dalje razvijati edukaciju, posebno u domenu veoma složenih interventnih procedura, gde nam nedostaje stručnjaka”, objašnjava profesor Lađević.\nNove terapije još efikasnije\nMedicina bola se u SAD-u i zapadnoevropskim zemljama razvija kao posebna grana medicine za koju se kaže da je neophodna podrška gotovo svim ostalim granama medicine. U većini evropskih zemalja samostalno postoje klinike za bol, kao specijalizovane ustanove za dijagnostiku i lečenje hroničnog bola. Čak i kada nema leka da se izleči teška bolest, danas postoje lekovi da se takvim pacijentima patnje olakšaju. To se postiže primenom opioida bilo putem tableta ili flastera ili nekom od interventnih procedura.\n„Nove generacije lekova donose bolju efikasnost u lečenju i manje neželjenih efekata što je jako važno za naše pacijente. Jedan od lekova koji nam stiže i od koga mnogo očekujemo je Tapentadol koji nam donosi novi način delovanja. Taj lek deluje dvojako i kao opioid za jake bolove ali i kao dobar analgetik za neuropatski bol, a sveukupno ima malo neželjenih dejstava pa mu je profil sugurnosti veliki. Danas ne smemo dozvoliti da pacijente boli bez obzira na uzrok bola”, poručuje prof dr Nebojša Lađević.


Vulin u Kragujevcu: Bezbednost građana prioritet policije - Ritam Grada - vesti Kragujevac\nPočetna Vesti Vulin u Kragujevcu: Bezbednost građana prioritet policije\nMinistar unutrašnjih poslova Aleksandar Vulin poručio je danas u Kragujevcu da bezbednost na ulicama i osećaj sigurnosti kod građana moraju biti imperativ u radu policije. Ministar Vulin, koji je sa direktorom policije Vladimirom Rebićem posetio Policijsku upravu u Kragujevcu, sa načelnikom uprave i rukovodiocima razgovarao je o rezultatima koji su ostvareni u prethodnom periodu i o merama koje treba preduzeti kako bi policija bila još efikasnija.\n„Policija se mora odlučno suprotstaviti svakom razbojniku, narko-dileru, nasilniku, najsitnijem lopovu. Ne postoji sitno krivično delo, svako onaj ko je naneo zlo našem građaninu, bio on i najsitniji džeparoš, mora biti sankcionisan. To je naš posao, da štitimo građane i očuvamo mir i stabilnost“, istakao je Vulin.\n„Zemlja u kojoj cveta organizovani kriminal je zemlja u kojoj su građani siromašni. Srbija nikada više, kao u nekim ranijim vremenima, neće biti zemlja u kojoj tajkuni i kriminalci imaju uporište i zaštitu u državnim organima. Svi oni koji su se ogrešili o zakon, ma ko oni bili, biće uhapšeni i procesuirani“, naglasio je ministar.\nPo dolasku u Policijsku upravu Kragujevac, ministar je položio cveće na spomen-obeležje poginulim pripadnicima policije, poručivši da njihova žrtva nikada neće biti zaboravljena i da će država nastaviti da brine o njihovim porodicama.\nPrethodni članakTamiš slavio u Jezeru\nSledeći članakMinistarstvo za brigu o porodici se uključilo u slučaj oduzimanja dece Đorđu Joksimoviću


„Civilno društvo za unapređenje pristupanja Srbije Evropskoj uniji“\nOvo je drugi Poziv za predloge projekata u okviru Programa. U okviru prvog Poziva podržano je 15 projekata, od kojih je sedam projekata organizacija civilnog društva i medija dobilo Institucionalnu podršku (koja, uz ispunjene uslove, može biti nastavljena), a osam projekata je koristilo Projektnu podršku. Detaljne informacije o samom Programu i dosadašnjim aktivnostima možete pronaći na www.transformator.bos.rs\nProgram se sprovodi u okviru projekta „Civilno društvo za unapređenje pristupanja Srbije Evropskoj uniji“, i obuhvata dve programske aktivnosti: 1. Podrška projektima i partnerskim organizacijama civilnog društva i medijima; 2. Jačanje kapaciteta i program umrežavanja.\n1. Institucionalnu podršku - moguća podrška za 4 OCD i medija;\n2. Projektnu podršku - moguća podrška za 4 OCD i medija.\nInstitucionalna podrška je namenjena za održivost organizacija civilnog društva koje aktivno učestvuju ili poseduju potencijal da učestvuju u kreiranju javnih politika u procesu pristupanja EU i medijima koji unapređuju kvalitet informisanja i podstiču javnu debatu o procesu evropskih integracija;\nUkupan budžet za realizaciju finansijske podrške novim organizacijama civilnog društva i medijima iz ovog Poziva iznosi 1.400.000 SEK. Beogradska otvorena škola zadržava pravo da ne dodeli sva raspoloživa sredstva u slučaju nedovoljnog broja predloga projekata koji zadovoljavaju kriterijume Poziva.\nRok za podnošenje predloga projekata je nedelja, 20. avgusta do 23 sata i 59 minuta. Podnošenje predloga projekata za učešće na Programu se vrši isključivo elektronskim putem preko onlajn platforme www.transformator.bos.rs. Predlozi projekata koji budu dostavljeni na drugi način neće biti razmatrani.\nPodnošenje predloga projekata se vrši u dva koraka:\n● Osnovni podaci o podnosiocu projekta i projektu se unose direktno u onlajn formular, kojem se pristupa preko klika na „IDI NA ONLAJN FORMULAR“;\n● Neophodna projektna dokumentacija se postavlja u formular u odgovarajućem formatu.\nPreuzmite Poziv sa vodičem za podnošenje predloga projekata u okviru Programa podrške civilnom društvu i medijima u oblasti evropskih integracija i neophodnu projektnu dokumentaciju.\nNeophodna projektna dokumentacija:\nB1: Predlog projekta\nB1.1: Prijavni formular za institucionalnu podršku\nB1.2: Prijavni formular za projektnu podršku\nB2: Matrica logičkog okvira\nB4: Izjave o učešću na projektu\nB4.1: Izjava nosioca projekta\nB4.2: Izjava partnera na projektu\nB4.3: Izjava saradnika na projektu\nIzjave partnera i saradnika na projektu (B4.2 i B4.3) dostaviti ukoliko se projekat sprovodi u partnerstvu odnosno ukoliko su uključeni saradnici u sprovođenje projekta.\nPrezentaciju sa info sesije, koja je održana u Beogradu, Nišu i Novom Sadu, povodom predstavljanja Poziva za podnošenje predloga projekta možete preuzeti klikom na sliku.\nSnimak sa info sesije, koja je održana u Medija centru u Beogradu 31. jula 2017. godine, povodom predstavljanja Poziva za podnošenje predloga projekata u okviru Programa možete pronaći na OVOM linku.


Od volonterskog servisa do Omladinskog centra - Нови Сад - Европска престоница културе\nОбјављено 06/10/2017 у категорији: Вести\nNovi Sad, 6.oktobar 2017.\nNa konferenciji za medije održanoj 6.oktobra, predstavljen je model Novosadskog volonterskog servisa – projekta koji treba da omogući sprovođenje kvalitetnog, održivog i organizovanog rada sa volonterima i volonterkama u Novom Sadu. Istaknute su i faze realizacije projekta, koji će Novom Sadu ostati kao legat Evropskih prestonica za buduće projekte. Značaj omladinskog volonterizma, kao i uključivanje mladih u programe koji će se realizovati do 2019. godine, kada će Novi Sad biti Omladinska prestonica Evrope, pokrenuli su inicijativu Fondacije „Novi Sad 2021“ da Omladinski centar bude prvi objekat koji će se graditi u budućem Youth Creative Polis-u.\nSaradnja “Omladinske prestonice Evrope- Opens 2019” i Fondacije “Novi Sad 2021 – Evropska prestonica kulture” građena je na poverenju, kroz zajedničku inicijativu, idući ka istovetnom cilju- kreiranju modela za održivost Novosadskog volonterskog servisa, koji će kao platforma služiti svim građanima Novog Sada.\nNemanja Milenković, direktor Fondacije “Novi Sad 2021 ” izrazio je podršku akciji udruženja Čepom do osmeha , koja je kroz saradnju sa Evropskim prestonicama i uključivanje dobronamernih Novosađana, ujedinila nekoliko „delova mozaika“ u jedinstven novosadski mozaik, koji doseže veličine Ginisa. Milenković je dodao da je ova akcija “prvi korak ka kreiranju modela volonterskog servisa, koji će Novom Sadu ostati kao legat Evropskih prestonica za buduće projekte“. Sledeći zajednički poduhvat dveju prestonica, biće zajednička akcija čišćenja devastiranog kompleksa „Petar Drapšin“ na koju Milenković poziva sve sugrađane da se priključe. Pored toga, ističući važnost participacije mladih u svim programima koji predstoje Evropskim prestonicama, kao i značaj primene nameni objekata za potrebe mladih, Milenković je saopštio da je „Omladinski centar prvi objekat koji će se graditi u budućem Youth Creative Polis-u, do 2019. godine, kada će Novi Sad biti Omladinska prestonica Evrope“. Ističući da je volontiranje osnovna potka društva, oko koga se grade i razvijaju osnovne ljudske i univerzalne vrednosti poput solidarnosti, humanosti, tolerancije, zalaganja za mir, slobodu, pravednost i sigurnost ljudi; da pomaže u uklanjanju predrasuda, rušenju stereotipa i različitih barijera među ljudima, mladima i starima Milenković je još jednom naglasio da je Fondacija Novi Sad 2021 ponosna na ostvarenu saradnju kroz ovaj projekat.\nDejana Baltes, koordinator volontera Opens-a, prisutne je podsetila da se volontiranje u našoj zemlji susreće sa problemima kao što su: neodgovarajući rad sa volonterima, njihovo stihijsko angažovanje, bez precizno definisanih volonterskih pozicija i programa, nedostatak odgovarajuće podrške u njihovom radu, nesklad između želja i interesovanja volontera i trenutno dostupnih aktivnosti. Ističući značaj kreiranja modela lokalnog volonterskog servisa koji je iniciran saradnjom dve evropske prestonice na projektu, Baltes je naglasila da se pokretanjem Novosadskog volonterskog servisa ide u pravcu rešavanja ovih izazova i predstavila koordinatora predstojećih aktivnosti – Vojislava Prkosovačkog.\nNovi koordinator je servis opisao kao mogućnost otvaranja trajne saradnje između volontera i organizacija/institucija kojima je potrebna volonterska podrška, pojasnio faze realizacije projekta i najavio prve korake: krajem oktobra biće održano pet okruglih stolova sa ciljem predstavljanja modela servisa i prikupljanja sugestija od strane volontera i organizatora volontiranja – institucija, udruženja i ustanova koje se bave različitim segmentima društva. “Izuzetno nam je važan participativan proces, učešće svih aktera koji se bave volontiranjem, jer takav pristup daje elemente održivosti projekta“ istakao je Prkosovački i dodao da je ovo prilika i da se stručna javnost uključi u kreiranje modela servisa. Prikupljene sugestije i finalni izgled modela Novosadskog volonterskog servisa biće predstavljeni na konferenciji za medije koja će biti održana povodom 5. decembra, međunarodnog Dana volontera, proglašenom od strane Ujedinjenih Nacija 1985. godine.\nRezlutate projekta Mozaik za Ginisa predstavila je Vanja Petković iz organizacije Čepom do osmeha. U brojkama to izgleda ovako: broj volontera više od 300, broj čepova 900.000, veličina mozaika 621m2. Petković je pomenula i da su tokom realizacije događaja ispunjene sve propozicije koje su zahtevane za zvaničnu verifikaciju rekorda od strane komisije Ginisove knjige rekorda. Ovo bi i zvanično trebalo da bude potvrđeno za 6 meseci koliko je rok komisije za dostavljanje rezultata.


NBA: Teodosić se vratio i vodio Kliperse do pobede, Durent srušio Portland | Novosti.rs\n12. 12. 2017. u 09:28\nSrpski reprezentativac posle povrede postigao 12 poena, uz sedam skokova protiv Toronta. Oklahoma se i dalje muči\nMiloš Teodosić Foto: Beta/AP Photo/Jae C. Hong\nSrpski košarkaš Miloš Teodosić vratio se rano jutros na teren nakon što se oporavio od povrede i pružio dobru partiju u pobedi svojih Los Anđeles Klipersa nad Torontom sa 96:91.\nTeodosić je zbog povrede levog stopala propustio 22 meča na početku nove NBA sezone, a jutros je postigao 12 poena i upisao sedam skokova za 21 minut na terenu.\nOn je postigao i odlučujuću trojku 40 sekundi pre kraja utakmice koja je odvela Kliperse na 91:87.\nPROČITAJTE JOŠ: HOROR U ITALIJI: Hrvatsku košarkašicu reanimirali posle divljačkog napada Amerikanke (VIDEO)\nToronto je vodio tokom većeg dela meča, ali su Klipersi uspeli da u finišu stignu do preokreta i prekinu seriju od šest uzastopnih pobeda Reptorsa.\nDeandre DŽordan je upisao 14 poena i 17 skokova u pobedničkom timu, a dobre partije su sa klupe pružili i Montrezl Harel i Lu Vilijams koji su ubacili po 17 poena.\nU redovima Toronta, koji su u prvom poluvremenu imali i 13 poena prednosti, najbolji je bio Jonas Valančijunas sa 23 poena i 15 skokova, dok je Serž Ibaka dodao 17.\nKošarkaši Golden Stejta pobedili su Portland sa 111:104.\nNajefikasniji u pobedničkom timu, koji je igrao bez Stefa Karija, bio je Kevin Durent sa 28 poena, pet asistencija i tri blokade.\nU redovima Portlanda, koji je vezao peti uzastopni poraz, istakao se Damijan Lilard sa 39 poena.\nPROČITAJTE JOŠ: NBA: Bogdanović odličan, Bobi pokazao umeće, Oladipo srušio Denver\nKošarkaši Hjustona upisali su desetu uzastopnu pobedu, pošto su prošle noći pobedili NJu Orleans sa 130:123.\nKlint Kapela je postigao rekord karijere sa 28 poena, dok je DŽejms Harden meč završio sa 26 poena i 17 asistencija. U poraženom timu najbolji je bio DŽru Holidej sa 37 poena.\nČikago je pobedio Boston sa 108:85 i tako lideru Istočne konferencije naneo šesti poraz od početka sezone.\nBulse je do treće uzastopne pobede predvodio Nikola Mirotić sa 24 poena, dok je Bobi Portis dodao poen manje. Al Horford je bio najefikasniji u Bostonu sa 15 poena.\nU preostala dva meča odgrana u noći između ponedeljka i utorka, košarkaši Šarlota pobedili su Oklahomu sa 116:103, dok je Majami bio ubedljiv protiv Memfisa sa 107:82.


Predsedavajući Predsedništva BiH Mladen Ivanić kaže za RTS da revizija tužbe BiH protiv Srbije neće proći, jer je data od pojedinca. Naglašava da je pokretanjem revizije narušen osnovni koncept BiH, a to je konsnezus.\nPredsedavajući Predsedništva BiH Mladen Ivanić održao je konferenciju na kojoj je govorio o pokretanju procesa revizije presude u tužbi BiH protiv Srbije.\nIvanić saslušan u svojstvu osumnjičenog i pomagača\nPredsedavajući Predsedništva Bosne i Hercegovine Mladen Ivanić saslušan je danas u Tužilaštvu BiH u svojstvu osumnjičenog u predmetu za krivično delo neizvršavanja odluke Ustavnog suda.\nPredsedavajući Predsedništva BiH Mladen Ivanić dobio je poziv Tužilaštva BiH za saslušanje u vezi sa održanim referendumom o Danu Republike Srpske i trebalo bi da se pojavi pred tužiocima u utorak, 24. januara, saznaju mediji. Međutim, ovu informaciju u kabinetu Predsedništva niko nije želeo ni da demantuje ni da potvrdi.\nIvanić: Institucije da pokrenu istragu o svedočenju Radončića\nPedsedavajući Predsedništva BiH Mladen Ivanić izjavio je da, ako u nekom razumnom vremenu institucije BiH ne pokrenu istragu povodom tvrdnji lidera SBB-a Fahrudina Radončića, da je ubistvo srpskog svata bio projekat državnog rukovodstva iz tog vremena, to treba da učine pravosudni organi Republike Srpske.\nSrpski član Predsedništva BiH Mladen Ivanić rekao je da će referendum o Danu RS biti održan, i da je 9. januar linija ispod koje Srbi neće ići.


Grčka studija: Virus se manje prenosi u zemljama sa visokim temperaturama - Virus korona - Svijet\nFoto: Tanjug/AP | Grčka studija: Virus se manje prenosi u zemljama sa visokim temperaturama\nTanjug 31.03.2020 16:26\nATINA - Iako su do sada podaci u vezi uticaja temperature na širenje virusa korona različiti, izgleda da je najnovije istraživanje u Grčkoj pokazalo da se virus manje prenosi u zemljama sa visokim temperaturama.\nStudiju su sproveli Plućna klinika Univerziteta u Tesaliji, sa pulmologom Konstantinosom Jurgulianisom kao koordinatorom i Uranijom Kociu kao glavnim istraživacem, a u saradnji sa Centrom za interdisciplinarna istraživanja Nacionalnog tehničkog univerziteta u Atini Mecovo i Odjeljenjem za poslovnu administraciju Univerziteta u Patrasu.\n"Utvrdili smo jasan uticaj temperature na brzinu širenja bolesti, jer zemlje sa nižim temperaturama i naročito sa prosječnom temperaturom od 0-18 Celzijusovih stepeni imaju bržu pojavu novih slučajeva COVID-19 dnevno i veći ukupan broj potvrđenih slučajeva u poređenju sa zemljama sa višim prosečnim temperaturama", rekao je Jurgulianis za ANU.\n"Prema našoj analizi, čini se da uticaj temperature ne zavisi od vremena izbijanja epidemije i gustine naseljenosti", rekao je on i dodao da svakako konačan broj slučajeva značajno zavisi od mjera preduzetih na sprečavanju širenja virusa, kao i od sistema za evidentiranje u zemlji.\nMnoge studije, naveo je profesor, sugerišu da hladnoća pomaže preživljavanju i širenju virusa korona.\n"Glavni faktori koji podupiru teoriju uticaja godišnjih doba u širenju virusnih epidemija su povećanje sinhronosti koja povećava prenos, ranjivosti ljudskog tela i stabilnosti virusnih čestica u okruženju tokom zimskih mjeseci", naveo je.\nPrethodne studije su pokazale da na višim temperaturama opada period preživljavanja virusa korona koji su izazvali epidemije MERS i SARS-CoV.


Verbić: Jednake mogućnosti za sve studente\n► Verbić: Jednake mogućnosti za sve studente\nMinistar prosvete nauke i tehnološkog razvoja Srđan Verbić izjavio je danas da to ministarstvo radi na unapređivanju i poboljšavanju uslova za studiranje i život studenata sa hendikepom i nastoji da omogući što lakše njihovo uključivanje u društvo.\nVerbić je na konferenciji Udruženja studenata sa hendikepom "Inkluzijada internacional 2015" u Beogradu rekao da se radi na novom zakonu o visokom obrazovanju koji, između ostalog, treba da omogući svakom studentu da ostvari svoja prava i jednake mogućnosti kroz visoko obrazovanje.\nMinistar je istakao da za školovanje studenata sa hendikepom treba da postoje jednake mogućnosti u celini, a ne samo za upis kroz afirmativnu akciju.\nOn je naglasio da je potrebno da se uspostavi sistem dodatne podrške na svim fakultetima i univerzitetima.\nNa završnoj konferenciji "Inkluzijada internacional" rečeno je da podrška mora biti individualizovana i u skladu sa obrazovnim potrebama svakog studenta, a bilo je reči i o dostupnosti smeštaja u studentskim domovima, njihovom zapošljavanju, zdravstvenom osiguranju.\nUčestvovali su predstavnici iz 12 evropskih zemalja koji svojim radom doprinose poboljšanju položaja studenata i mladih sa hendikepom.\nCilj konferencije je kreiranje praktičnih politika u oblasti visokog obrazovanja i njihova implementacija od strane donosioca odluka kako bi se smanjile socijalne barijere u visokom obrazovanju i poboljšao položaj studenata i mladih sa hendikepom u društvu i akademskoj zajednici.


BMW će lansirati devet električnih modela do 2025. - Vrele gume\nsep. 07, 2020 u 1:23 pm\n7 septembra, 2020 nema komentaraelektrični automobiliEVlimuzineMiniSUVTesla\nBMW se priprema za pravu električnu ofanzivu s novim i5 i i7 limuzinama, predviđenim da predvode flotu od devet modela u okviru ambicioznog desetogodišnjeg plana\nBavarski proizvođač će lansirati nove modele kao deo novog „Moć izbora“ (Power of Choice) plana održivosti, u okviru kojeg se posvetio cilju koji podrazumeva prodaju više od sedam miliona „plug-in“ hibrida i čisto električnih vozila do kraja 2030.\nNovi plan, koji će takođe uključiti dva elektromobila iz Minija, prva je velika inicijativa koju će da nadgleda Oliver Cipse, otkada je promovisan na poziciju glavnog izvršnog službenika kompanije prošlog leta.\nPlan je kreiran s ciljem da BMW postane lider u prodaji električnih automobila u premijum segmentu, protiv rivala kao što su Mercedes-Benz, Audi, Jaguar, Lexus i Tesla. Ujedno, na ovaj način će se značajno olakšati usklađivanje s oštrim ekološkim standardima.\nDo danas, BMW grupa je prodala više od 500.000 elektrifikovanih modela uključujući i BMW i Mini brendove, ali očekuje da će se ta brojka udvostručiti do kraja 2021., kako budu lansirani novi električni i „plug-in“ modeli.\nTakođe, pojačaće se proizvodnja električnih vozila u okviru zajedničkih poduhvata, kao što su Spotlight Automotive i Great Wall Motors u Kini.\nBMW očekuje da će prodati 4,6 miliona čisto električnih automobila u narednih deset godina, što znači da godišnji prosek iznosi 460.000, što je velik skok u odnosu 42.249 primeraka prodatih prošle godine (svi su i3). Takođe, očekuje se prodaja od 2,4 miliona „plug-in“ hibrida. S tim u vezi, nedavno je lansiran šestocilindarski benzinsko-električni pogonski slop koji pogoni 545e xDrive, namenjen pre svega flotnoj prodaji i peti je elektrifikovani model serije 5.\nS obzirom da je već sada posvećen PHEV ponudi u okviru svakog postojećeg modela, BMW planira značajno povećanje čisto električnog portfolija, što će inicijalno da uključi najmanje devet novih modela. Tu se ubraja nedavno lansirani iX3, a nastaviće se sledeće godine s i4 kupeom s četvoro vrata i serijskom verzijom iNEXT SUV-a (koji će verovatno biti nazvan iX5).\nBMW je takođe potvrdio električnu verziju malog X1 krosovera, pod oznakom iX1, koji će indirektno zameniti i3, kao i nove i5 i i7, bazirane na novim generacijama serije 5 i serije 7.\nBavarci će takođe lansirati električnu verziju najnovije serije 3, koristeći pogonski hardver dolazećeg i4, sudeći po izvorima bliskim proizvodnim planovima. S obzirom na to da će aktuelni i3 biti ukinut, vrlo je verovatno da će elektromobil baziran na seriji 3 poneti naziv i3.\nMada su planovi za Mini manje definisani, možemo potvrditi da britanska marka planira da lansira najmanje dva nova električna automobila, što uključuje SUV modele jedinstvenog stajlinga, baziranih na iX1, odnosno iX3.\nTemelji ambiciozne BMW-ove strategije, postavljeni su s uspostavljanjem „i“ divizije 2011. Međutim, dok je BMW-ov prvobitni plan bio fokusiran na posebnoj električnoj platformi, drugi talas elektromobila je začet na bazi aktuelnih FAAR i CLAR arhitektura.\nKampanja „Moć izbora“ podrazumeva četiri različite pogonske varijante: benzinske, dizel, „plug-in“ hibridne i čisto električne, gde će svaka od glavnih modelnih linija biti proizvođena na istoj proizvodnoj traci, počev s X3.\nBMW kaže da će nastaviti da u ponudi ima i benzinske i dizel motore u okviru svih glavnih modelnih linija u doglednoj budućnosti.\nU prethodno objavljenoj strategiji koja je pokrenuta nedavnim projektima u Kini, BMW je takođe potvrdio da će započeti priču s električnim pogonom uz pomoć vodoničnih gorivnih ćelija unutar produženih lizing programa za izvesne modele i tržišta, počev s X5 sledeće godine.\nBuduća BMW-ova električna porodica\nJedini BMW-ov čisto električni (serijski) model do sada je bio i3. Međutim, s obzirom na to da se radi o posebnom modelu, koji nije u „srodstvu“ s bilo čim drugim u ponudi bavarske marke, kompanija se posvetila kreiranju ponude koja podrazumeva električne verzije postojećih modela u godinama koje dolaze, počev od iX3 2021. Evo liste budućih elektromobila bavarske marke, od kojih su neki potvrđeni i zvanično a neki za sada ne:\nElektrični „produžetak“ serije 1. Poput sestrinskog iX1 krosovera, biće baziran na FAAR platformi. Glavni konkurent mu je Volkswagen ID.3.\nBaziran na trećoj generaciji X1 malog krosovera, na scenu bi trebalo a stupi 2022. Od strane BMW-ovih insajdera je opisan kao indirektna zamena za originalni i3, s povišenom pozicijom sedenja i relativno kompaktnim dimenzijama.\nNovi i3, mada još uvek nije zvanično potvrđen, biće baziran na i4 „fastbeku“, ali će smernice stajlinga preuzeti od serije 3. Insajderi ne odbacuju mogućnost lansiranja i verzije bazirane na karavanskoj Touring verziji.\nOvaj SUV s pogonom na zadnje točkove, s prodajom bi trebalo da započne 2021. Baziran je naravno na aktuelnom X3. Prvi je model koji koristi petu generaciju BMW-ovog električnog pogonskog sistema i novu tehnologiju baterija, koje će uskoro usvojiti i drugi BMW-ovi elektromobili.\ni4 je baziran na novoj, drugoj generaciji serije 4 Gran Coupe i „na nišanu“ direktno drži Tesla Model 3. Kupci će moći da biraju različite verzije po pitanju snage, s tim što će perjanice isporučivati 530 konja.\nOsma generacija serije 5, koja će na puteve pristići 2023., iznedriće električni model. I5 će inicijalno biti plasiran u limuzinskoj varijanti, ali bi karavanska mogla da bude u ponudi na nekim tržištima. Što se konkurencije tiče, tu su buduća serijska verzija Volkswagen ID Vizziona i Mercedes-Benza EQS, uz Teslin Model S.\nVeć sada u pilot proizvodnji u BMW-ovoj fabrici u Dingolfingu, na scenu treba da stupi 2021. Ovaj SUV, koji je začet kao iNEXT koncept, nudi osnovnu autonomiju od 550 kilometara, pa sve do 740 kilometara s opcionom baterijom od 110 kWh. Takođe je u planu podrška nivou 3 autonomne vožnje.\nBMW-ova buduća električna perjanica je bazirana na narednoj generaciji serije 7, koja će pristići 2022. Insajderi sugerišu da će deliti veći deo mehanike s i5 i iX5, s autonomijom do 740 kilometara.\nTek treba da bude odobren, ali izvori sugerišu su predlozi, što se dizajna novajlije tiče, već razvijeni. Ukoliko dobije „zeleno svetlo“, bliski sedmosed rođak iX5 će na tržište pristići negde 2025.\nOdložena proizvodnja novog Nissan Qashqaija


Milačić: Katnić obmanjuje javnost, Lazović na sastanke sa kriminalnim klanom išao kao sin visokog funkcionera UP | Standard\nMilačić: Katnić obmanjuje javnost, Lazović na sastanke sa kriminalnim klanom išao kao sin visokog funkcionera UP\nPredsjednik Prave Crne Gore Marko Milačić kazao je da bivši Glavni specijalni tužilac Milivoje Katnić obmanjuje javnost izjavama da je Petar Lazović bio na tajnom zadatku kada se fotografisao i dopisivao sa pripadnicima kavačkog kriminalnog klana i sa njima razmjenjivao informacije i oružje.\nTim obmanama, ističe Milačić, Katnić “saučestvuje u radu organizovane kriminalne grupe”.\nOn navodi da je Lazović “na sastanak i družbu sa Belivukom” išao kao službenik Uprave policije, sin viskog funkcionera Uprave policije, svojim imenom, prezimenom i službenom funkcijom, “a ne kao nekakav tajni agent bezbjedonosnih službi”.\n“Takozvani “prikriveni islednici” mijenjaju svoj identitet, sakrivaju svoje veze sa organima bezbjednosti, praćeni od čitavih bezbjedonosnih timova, i za njih se ne koriste ljudi dobro poznati javnosti”, navodi se u njegovom saopštenju.\nOn je podsjetio da je Zoran Lazović pravdao ulazak Belivuka u Crnu Goru “riječima da oni nisu neprijatelji Crne Gore”, te da je ovdje riječ o učešću Petra Lazovića “na partnerskom sastanku u kriminalnom korišćenju crnogorskog bezbjedonosnog sektora, a ne njegova aktivnost na posebnom zadatku Milivoja Katnića, istog onog Katnića kome nije smetao prislušni uređaj u SDT-u jer je znao ko ga sluša i kontroliše”.\n“Vrijeme je da DPS počne da odgovara na pitanja jer im to može pomoći, dok im ujdrme oko snimka policajca Kneževića, ili nekog novog državnog ili sličnog udara neće pomoći, već će samo povećati broj pitanja na koja će se od njih tražiti odgovor, a tiču se cjelokupne dubine i širine kriminalizacije, aktivnosti i pljačke Crne Gore”, zaključuje Milačić.


BUDITE U FORMI I U TRUDNOĆI: Ovo je najbolja fizička aktivnost za sve buduće mame - Neodoljiva\nOrijentalni ples se često vezuje za nešto erotsko, za zagušljive nargila barove, smatra se da je nastao za potrebe harema…A zapravo je veoma koristan, a posebno je značajan trudnicama!\nTrbušni ples, kako su ga nazvali Francuzi očarani šta sve žena moze da uradi stomakom, je jedan od najstarijih plesova na svetu. Zbog nedovoljno naučnih istraživanja o poreklu, ne zna se tačno gde je nastao ali postoje dve teorije.\nJedna je da je nastao na teritoriji najstarijih civilizacija, a da su ga u evropu doneli Romi u jednoj od svojih velikih seoba, a druga teorija je da je nastao u Egiptu.\nKoja god da je od ove dve teorije tačna, orijentalni ples se vezuje za sveštenice koje su u o svojim obredima izvodile orijentalni ples u čast boginje plodnosti, i koje su mlade devojke podučavale ovom plesu.\nFoto Youtube Printscreen/ Ayelen Yesica


U plusu četiri, u minusu tri fonda\nBeograd -- Rast vrednosti investicionih jedinica na dnevnom nivou ubeležila su četiri fonda dok su jedinice tri fonda bile u padu.\nVrednost jedinice Delta plusa, jedinog balansiranog fonda, povećana je u utorak, 19. februara, za 0,08 odsto, na 1.327,69 dinara, a imovina fonda vredela je 1,280 milijardi.\nFond Rajfajzen akcije (Raiffeisen) zabeležio je pad investicione jedinice od 0,11 odsto, na 940,61 dinar, a njegova imovina vredi 1,053 milijarde.\nVrednost jedinice Fime proaktiv (Proactiv) porasla je za 0,02 odsto, na 1.016,55 dinara, a vrednost imovine fonda je 1,052 milijarde dinara.\nPad od 0,13 odsto, na 1.044,17 dinara, zabeležio je Fokus premijum (Focus Premium), a imovina fonda vredi 289,39 miliona dinara.\nInvesticiona jedinica Ilirike JIE povećana je za 0,59 odsto, na 1.003,88 dinara, a vrednost imovine fonda je 53,53 miliona.\nJedinica fonda KD Ekskluziv smanjena je za 0,09 odsto, na 978,49 dinara, a imovina fonda vredi 27,47 miliona.\nDelta dinamik (Dynamic) je ubeležio rast od 0,45 odsto, na 1.005,35 dinara, a njegova imovina vredela je 141,42 miliona dinara.\nDinkić danas u "Trepči"\nBeograd -- Ministar Mlađan Dinkić posetiće danas fabriku "Trepča" i Zvečan, gde će predstaviti Akcioni plan za Kosovo i Metohiju.\nMinistar Dinkić će sa delegacijom Ministarstva ekonomije i sa pomoćnikom ministra rudarstva i energetike Dejanom Rajkovićem posetiti pogone fabrike "Trepča" u Zvečanu gde će se sastati sa rukovodstvom fabrika "Trepča", "Lola" i "Prva petoletka", koje zapošljavaju više hiljada Srba.\nKako je saopšteno, u delegaciji Ministarstva ekonomije biće i državni sekretari za regionalni razvoj Verica Kalanović, za turizam Goran Petković, za zapošljavanje Vladimir Ilić, pomoćnici ministra Nebojša Ćirić i Miodrag Miljković, izvršni direktor Agencije za privatizaciju Branislav Zec, direktor Agencije za razvoj malih i srednjih preduzeća i preduzetništva Dejan Jovanović i direktor Agencije za privredne registre Zvonko Obradović.\nTeme sastanka će biti subvencije preduzećima na Kosovu i Metohiji u kojima su zaposleni Srbi i pomoć države u modernizaciji tih preduzeća.\nDinkić i delegacija Ministarstva ekonomije će se u opštini Zvečan razgovarati sa načelnikom okruga i predsednicima opštine Zvečan, Kosovska Mitrovica, Zubin Potok i Leposavić, kao i sa svim opštinskim kooridinatorima iz srpskih enklava.\nNa tom sastanku Dinkić će predstaviti Akcioni plan za Kosovo i Metohiju iz svoje nadležnosti.\nDelegacija Ministarstva ekonomije i regionalnog razvoja će se u Radničkom domu u Zvečanu sastati sa privatnim preduzetnicima sa Kosova i Metohije kojima će biti predstavljen plan za razvoj preduzetništva i zapošljavanja.\nUplata za RTB Bor ističe 13. marta\nBor -- Rok za uplatu 466 miliona dolara za kupovinu Rudarsko-topioničarskog basena (RTB) "Bor" ističe u četvrtak 21. februara.\nU slučaju produženja roka, poslednji dan za uplatu novca, koju je austrijska kompanija Atek ponudila na tenderu za kupovinu RTB-a, je 13. mart. U Agenciji su potvrdili da je Atek je do sada uplatio licitacionu garanciju od 10 miliona dolara, ali da još nije uplatio 60 miliona dolara što je "druga garancija za dobro izvršenje posla".\nPrema navodima TV Bora, Agencija za privatizaciju će za nekoliko dana, pošto Atek uplati novac, uputiti novi poziv za prijavu potraživanja od borskog kombinata bakra, nakon čega će se znati koliko ta kompanija duguje.\nPrema podacima iz 2004. godine, RTB duguje 680 miliona dolara, od čega više od 70 odsto otpada na dugovanja prema državi.\nUgovor o prodaji imovine RTB Bora potpisan je 7. februara. Atek je na tenderu ponudio cenu od 466 miliona dolara i ima obavezu da investira 230 miliona dolara u modernizaciju proizvodnje.\nDrugi tender za prodaju imovine RTB-a objavljen je 31. avgusta prošle godine, jer prvorangirani ponuđač na prvom tenderu, rumunska kompanija Kuprom (Cuprom) ni u dodatnom roku nije uplatila cenu od 400 miliona dolara.\n1. Moj suprug ima 23 godine staža, od toga tri godine u firmi „Konstruktor“ Pančevo i 20 godina u „Azotari“ Pančevo. Upisao je i dobio jednu akciju za tri godine staža u „Konstruktoru“. Interesuje me da li ima prava na državne akcije sada?\n2. Da li imam pravo na akcije pošto sam radila u hotelu „Novi Sad“ u Novom Sadu na određeno vreme i dobila 8.000 dinara.\nUkoliko vam je novac uplaćen na osnovu prodaje besplatno dobijenih akcija, nemate pravo na upis u skladu sa ovim zakonom.\n3. Usled profesionalnih obaveza nalazim se u Solunu već dve godine. Da li mogu upis besplatnih akcija obaviti u našem konzulatu i da li su mi potrebna dodatna dokumenta?\nUkoliko ispunjavate sve uslove iz zakona (prebivalište na 30. jun 2007, upisani u birački spisak, državljanin Srbije i niste do sada ostvarili pravo), možete se prijaviti u konzularnom predstavništvu Republike Srbije uz ličnu kartu i karticu dinarskog računa.\n4. Šta ako lice na privremenom boravku u inostranstvu nema otvoren dinarski tekući račun u Srbiji (samim tim ni karticu), a ispunjava sve ostale uslove?\nAko ispunjava sve uslove (prebivalište na 30. jun 2007, upisani u birački spisak, državljanin Srbije na 3. januar 2008. i niste do sada ostvarili pravo), prijavite se u diplomatsko-konzularnom predstavništvu i automatski ćete dobiti broj dinarskog računa kod „Poštanske štedionice“.\nBeograd - Utorak je Beogradskoj berzi doneo obim trgovanja veći od 294,7 miliona dinara. Međutim, probuđena investiciona aktivnost nije uspela da okrene smer kretanja indeksnih pokazatelja, koji nastavljaju s negativnim trendom. Najviše su izgubili indeksi BELEXLINE (0,61 odsto) i BELEX15 (0,60 odsto), dok je srpski indeks na Bečkoj berzi - SRX dan završio sa minusom od 0,16 odsto. Strani investitori su zadržali viši nivo učešća, koji nije bitnije promenjen u odnosu na ponedeljak - iznosio je 45,64 odsto.


Naš saradnik na razmeni u Francuskoj – Sigma Plus\n04. 06. 2019 sigma Aktuelno, Blog 0\nTerenski saradnik Sigme Plus i prevodilac za arapski i francuski jezik, Mohammed Amine Ouerdi, boravio je 4 nedelje na razmeni u organizaciji CEMEA Occitanie u okviru Iris Mreže.\nIDC Srbija podelila je njegovu priču koju ovde prenosimo.\n“Danas delimo priču Muhameda, našeg stažiste, koji je dobio priliku da provede 4 nedelje u francuskoj organizaciji.\nMoje ime je Mohammed Amine Ouerdi, imam 28 godina, Alžirac sam I živim u Pirotu u Srbiji od 2014. Godine. Radim kao terenski saradnik I prevodilac u organizaciji Sigma Plus sa izbeglicama i tražiocima azila u Republici Srbiji.\nU Srbiju sam došao 2014. godine kada sam se oženio Srpkinjom i odlučio da ostanem i nastavim svoj život u Srbiji. Trenutno sam angažovan kao prevodilac i saradnik na terenu, svakodnevno prisutan u centru za prihvat migranata. Volim svoj posao zato što radim sa kvalifikovanim kolegama, a volim i da pomažem ljudima. Inače, radimo u nekoliko centara u Srbiji – Pirotu, Bosilegradu, Vranju, Tutinu i Sjenici. Organizujemo aktivnosti i radionice za odrasle, pružamo podršku u transportu, a organizujemo i časove srpskog jezika.\nProgram stažiranja me je zainteresovao jer volim da istražujem I kad god mogu naučim nešto novo I drugačije, očekujem da usvojim mnogo korisnih informacija I metoda koje mi mogu koristiti u radu ubuduće. Život je sam po sebi izazov, svakodnevno naučite nešto novo I drugačije.“\nProgram stažiranja u okviru Iris Mreže deo je projekta za upravljanje migracionim tokovima, uz finansijsku podršku Evropske Unije, implementiran od strane IDC Srbija u partnerstvu sa ASB JI Evropa, LIR, Otvorena porta La strada Makedonija, SOS Podgorica i Nisma për Ndryshim Shoqëror, ARSIS.


Allianz Barometar rizika 2022: Najveće opasnosti sajber rizici, prekid poslovanja i prirodne katastrofe - Sve o novcu\nHome\tNovac\tAllianz Barometar rizika 2022: Najveće opasnosti sajber rizici, prekid poslovanja i prirodne katastrofe\nAllianz Barometar rizika 2022: Najveće opasnosti sajber rizici, prekid poslovanja i prirodne katastrofe\nby Vesna Lapčić 20/01/2022\nSajber opasnosti predstavljaju najveću opasnost za kompanije širom sveta u 2022, prema Allianz Barometru rizika. Pretnja od napada ransomvare-a, krađe podataka ili velikih prekida rada IT-a sistema, zabrinjava kompanije više nego prekid poslovanja i lanca snabdevanja, prirodnih katastrofa ili pandemije Covid-19 što je obeležilo poslovanje u protekloj godini.\nSajber incidenti su na vrhu Allianz Barometra rizika tek drugi put u istoriji istraživanja (44% ispitanika ovaj rizik ističe kao vodeći), prekidi u poslovanju su na drugom mestu (42%), a prirodne katastrofe su na trećem mestu (25%), sa devetog mesta u 2021. klimatske promene se penju na svoje najviše šesto mesto u istoriji (17%, u odnosu na deveto), dok izbijanje pandemije pada na četvrto (22%).\nGodišnje istraživanje Allianz Global Corporate & Specialty (AGCS) uključuje mišljenje 2.650 eksperata u 89 zemalja i teritorija, uključujući generalne direktore, risk menadžere, brokere i eksperte u osiguranju.\nISTRAŽIVANJE: Mladi i internet – koje opasnosti im prete?


Gradonačelnik ugostio Jovanu Arsić, reprezentativku Srbije u veslanju -\nGradonačelnik ugostio Jovanu Arsić, reprezentativku Srbije u veslanju\nJoš jedna niska na ogrlici učesnika Olimpijskih igara iz našeg grada.\nGradonačelnik Zrenjanina Simo Salapura upriličio je danas prijem za Jovanu Arsić, reprezentativku Srbije u veslanju. Naša sugrađanka je pre tri nedelje izborila plasman na Olimpijske igre u Tokiju, a tokom prvomajskih praznika je u Zagrebu osvojila bronzanu medalju na prvoj regati Svetskog kupa, u disciplini skul. Na tom uspehu Jovani su čestitali i generalna sekretarka Sportskog saveza grada Zrenjanina Vukosava Đapić Atanacković, njen prvi trener u Zrenjaninu Veselin Vučićević i predsednik VK “Zreneks” Vladimir Milošev. Prijemu je prisustvovao i trener Jovane Arsić i predsednik Upravnog odbora Veslačkog saveza Srbije Dušan Kovačević.\nKako navode u Veslačkom savezu Srbije, ovo je prva medalja za naše žensko veslanje na jednom ovakvom takmičenju, čime naša takmičarka ulazi u red najboljih evropskih veslačica i s puno optimizma se priprema za nastup na Olimpijskim igrama. Predstoji joj i druga regata Svetskog kupa, u Švajcarskoj, u još jačoj konkurenciji, što će biti pravi test Jovanine trenutne forme i nadmetanja s konkurencijom.\nČestitajući Jovani Arsić i njenom stručnom timu na uspehu, gradonačelnik Simo Salapura rekao je da Jovana ne zaboravlja svoj grad, u kom je načinila prve sportske korake.\n– Nama je to podstrek da nastavljamo da razvijamo i obezbeđujemo bolje uslove za bavljenje sportom. Veliki je pred nama izazov i kada je veslački sport u pitanju, jer imamo u Zrenjaninu veslača veka u našoj zemlji, Milorada Stanulova, a sada i Jovanu, koja je prva osvojila medalju na Svetskom kupu u ženskoj konkurenciji i druga, koja je obezbedila olimpijsku normu, posle dugo godina. Sve su to znaci da se veslanje u Zrenjaninu može vratiti na staze stare slave i mi, kao Gradska uprava, i veslački klubovi iz grada, imamo ozbiljan zadatak da u narednom periodu i promovišemo, ali i unapredimo veslanje – istakao je gradonačelnik i najavio posebnu pomoć za učesnike Olimpijskih igara iz našeg grada.\n– Grad će pružiti i dodatnu motivaciju takvim sportistima i pred Olimpijske igre biće raspisan poseban konkurs na osnovu kog će Zrenjanin, kao grad sporta, podržati njihov nastup u Tokiju. Oni će, naravno, u Japanu predstavljati svoju zemlju, ali i grad Zrenjanin, u kom su rođeni ili za čije klubove nastupaju – naglasio je gradonačelnik Simo Salapura.\nJovana Arsić prezadovoljna je postignutim rezultatima i kako je navela, uvek rado dolazi u svoj Zrenjanin i drago joj je što je doprinela popularizaciji veslanja u našem gradu. Jovana je rođena u Zrenjaninu, počela je veslanjem da se bavi u Veslačkom klubu “Zreneks”, gde je zabeležila i prve uspehe, a sada je članica beogradske “Crvene zvezde”. Očekuje mnogo od nastupa na Olimpijskim igrama, do kojih ima još dva ipo meseca priprema.\n– Nadam se da ću biti maksimalno spremna za svaku trku i cilj mi je da izveslam najbolje što mogu, a sve to će doprineti što boljem rezultatu. Uvek idem na medalju, a da li sam spremna za nju, videćemo na Olimpijskim igrama. Sada mi je najbitnije da se dobro pripremim za to takmičenje i da se fokusiram na treninge, koji će verovatno biti naporni, baš kao što je i veslanje lep i naporan sport – rekla je Jovana Arsić.\nGradonačelnik je i njoj ovom prilikom uručio simboličan “Sportski pasoš” Evropskog grada sporta i poželeo uspeh na Olimpijskim igrama.


ASA - Opremanje poslovnog prostora u skladu sa ciljevima kompanije\nASA – opremanje kancelarijskog prostora\nOpremanje poslovnog prostora ozbiljan je zadatak. Veliki broj ljudi danas više vremena provodi u kancelariji nego kod kuće. Trude se da ostvare poslovne mogućnosti i obezbede ugodan život svojoj porodici i sebi.\nBez obzira na to da li se radi vlasniku firme, o direktoru ili zaposlenima, udobnost i dobri uslovi u poslovnom prostoru su neophodni.\nNajproduktivnije kancelarije najčešće su one čiji je enterijer dizajniran tako da stvara ravnotežu između posla i kuće.\nNajbolje je za poslovni prostor izabrati nameštaj po meri. Na taj način je moguće ostvariti sve zahteve koje postavlja uređenje poslovnog prostora. To su: udobnost, funkcionalnost, moderan dizajn i usklađivanje kompanijskih boja.\nSvako ko ozbiljno pristupa svom poslu shvata koliko je važno da prostor u kome se odvija njegovo poslovanje bude profesionalno dizajniran.\nKada je naš posao u pitanju, pre samog projektovanja, najbitniji su nam podaci o uslovima koje poslovni prostor treba da ispunjava. To nam omogućava da funkcionalnost nameštaja po meri prilagođavamo radnom mestu.\nPostoje određena pravila koja se moraju poštovati u izradi nameštaja za kancelarije. Najčešće se to odnosi na prilagođavanje elemanat enterijera potrebama određenog radnog mesta. Bez suvišnih detalja i sa čistim i ravnim linijama.\nTokom opremanja poslovnog prostora uvek smo tu da sugerišemo klijentima u vezi sa izborom materijala ili u vezi sa onim što se tiče našeg posla. Ostale ideje o uređenju već su jasne i nema mnogo prostora za predomišljanje ili izmene.


Hotel Platani u Trebinju se nalazi u prijatno uređenom i dobro organizovanom istorijskom centru ovog prekrasnog i zanimljivog hercegovačkog grada na Trebišnjici, udaljenog samo 30 km od Dubrovnika u Hrvatskok i 40 km od Herceg Novog u Crnoj Gori. Hotel Platani Trebinje je udoban objekat smešten u prelepoj istorijskoj zgradi sagrađenoj početkom 20. veka, ali njegovu unutrašnjost odlikuje savremeno uređenje, prilagođeno standardima modernih svetskih hotela 4 i 3 zvezdice. Udobne jednokrevetne i dvokrevetne sobe hotela Platani u Trebinju, sa modernim nameštajem, kupatilima, telefonom i internet vezom, uređene su po vodećim svetskim trendovima. Sobe Hotela Platani Trebinje su elegantno i moderno uređene i opremljene TV sa LCD ekranima, centralnom klimatizacijom, mini barom i elektronskim sefom, što svakom gostu daje osećaj kao kod kuće.\nRestoran Hotela Platani u Trebinju je uređen tako da upotpunjava savremene detalje sa tradicionalnim i autentičnim odlikama prekrasnog grada Trebinja i Hercegovine. Restoran i sobe hotela Platani Trebinje su opremljene nameštajem i opremom od drveta i kamena, koji, osim činjenice da su prirodni materijali, potpuno povezuju prostor sa okolinom. U Hotelu Platani Trebinje se služi širok izbor tradicionalnih i internacionalnih jela, što u kombinaciji sa odličnim odabranim vinima Istočne Hercegovine, omogućava nezaboravne trenutke i doživljaje gostiju. Letnja bašta hotela Platani, sakrivena od buke i gužve stogodišnjim platanima, tokom vrelih letnjih dana i noći predstavlja glavnu atrakciju Trebinja. Kafe bar hotela Platani Trebinje je od aprila do oktobra mesto susreta i druženja lokalnog stanovništva, ali i posetilaca, koji ne propuštaju priliku da ovde navrate, osveže se i uživaju.\nZanimljiva mesta : Muzej Hercegovine, Hercegovačka Gračanica, manastir Tvrdoš, manastir Zavala, Petro-pavlov manastir, manastir Žitomislić, manastir Duži, pećina Vjetrenica, živopisne vinarije i seoska domaćinstva koja pružaju turističke usluge i služe nezaboravnu organski proizvedenu hranu…. Povoljna i blagorodna klima Trebinja i okoline omogućava odličan rod i napredan život poljoprivrednih kultura kao što su vinova loza, rano voće i povrće, što značajno obogaćuje hercegovačku trpezu i daje joj prepoznatljivost. Pored velikog broja sunčanih dana, klimu Trebinja odlikuje mala relativna vlažnost i oblačnost, pojačano vazdušno strujanje, kiše u zimskom periodu i tokom toplih letnjih meseci. Interesantno je da je u Trebinju jesen toplija nego proleće. Srednja godišnja temperatura vazduha u Hercegovini kreće se oko 14,5°C. Hotel Platani su udaljeni samo 33 km od Dubrovnika – čuvenog turističkog biser Jadrana, pod zaštitom UNESCO-a. Aerodrom Dubrovnik je udaljen 40 km.


Najčešći razlozi jesu uslovi rada, visina zarade, bonusi što na mesečnom što na godišnjem nivou, ali i mogućnosti napredovanja na internacionalnom nivou i korisnih obuka, te putovanja, usavršavanje stranih jezika, kao i različite dodatne beneficije na koje je vlasnik spreman poput uplate privatnog zdravstvenog osiguranja, zdravstvenih pregleda, rada od kuće...\nRazličite pogodnosti u privatnim firmama privlače pre svega mlade talente\nOno što se i tada potvrdilo jeste da mladi kroz zaposlenenje u stranoj firmi vrlo često vide "otvorena vrata" za odlazak u inostranstvo. Ono što je utvrđeno jeste i da se u manjim mestima i dalje više želi radno mesto u državnoj službi, ali treba uzeti u obzir i da se centrale stranih kompanija uglavnom i nalaze u većim centrima.\nRadna atmosfera, "zone" za odmor\nPrivatne kompanije takođe mnogo pažnje pridaju prostoru u kojem radnici borave, pa se poreg ugodnog ambijenta na poslu omogućava i rad od kuće ili u prostoru van posla koji njima godi. Često u kancelarijama poslodavci postavljaju i "zone" za opuštanje, gde zaposleni mogu da odmore ili odigraju neku igricu.\nS druge strane, radno vreme, slobodni dani kao i broj dana godišnjeg odmora je nešto neprikosnoveno u državnoj službi. U privatnim kompanijama se vrlo često i pored ugovorenog osmočasovnog rada ostaje i znatno duže na poslu. U državnim firmama to je veoma redak slučaj, što naročito znači kada zaposleni ima porodicu i malu decu.\nČesto je moguć rad od kuće\nU stranim kompanijama, takođe, mnoge privlači mogućnost unapređenja na globalnom nivou. Može se desiti da dobiju poziciju u centrali kompanije koja bude recimo u Nemačkoj ili Americi. Loša strana je što kada se na globalnom nivou često prave restrukturiranja, moguće je da se zatvori kancelarija i u zemlji, tako da posao može "nestati". Prednost državnog posla je sigurnost, jer kada se zaposle za stalno, radnici teže ili skoro nikada ne dobiju otkaz, često se kaže da "kad jednom upadneš u državni sektor tu i ostaješ".\nČesta poslovna putovanja i stalna komunikacija sa kolegama iz inostranstva omogućavaju nešto što mnogi žele - usavršavanje stranih jezika i upoznavanje drugih kultura.\nEkonomista Ljubomir Madžar uverenja je da se kroz rad u privatnom sektoru s jedne strane može mnogo zaraditi i naučiti, ali da se u skladu s tim i mnogo radi.\n"Strana kompanija jeste bolja alternativa domaćoj. Tu postoji više reda, izvesnosti i više može da se nauči. Menadžerske veštine i organizaciona rešenja su na višem nivou nego što je to prosečan nivo u Srbiji. Mogućnost učenja i dobra zarada takođe je jedan od benefita. Ako je neko vredan i sposoban može se visoko popeti u hijerarhiji strane firme", ocenjuje Madžar.


Šojble: Ugrožena svetska ekonomija\nUkoliko se ne otkloni neizvesnost oko evrozone da se odupre dužničkoj krizi, svetski finansijski sistem će se naći u opasnosti, upozorio je Volfgang Šojble.\nRastuća zabrinutost investitora zbog neizvesnosti na finansijskim tržištima predstavlja opasnu tendenciju ne samo za evropsku, već i za svetsku ekonomiju, izjavio je nemački ministar finansija.\n- U slučaju da se suočimo s pogoršanjem situacije u zoni evra, to će povećati opasnost po celokupnu svetsku ekonomiju - dodao je Šojble.\nŠojble je ocenio sadašnju situaciju kao kritičnu i pozvao na unošenje što je moguće veće jasnoće u zbivanja koja se dešavaju u visokim političkim krugovima tog monetarnog bloka.\n- Tržišta žele da znaju da li je evrozona spremna da donese neophodne odluke u neophodno vreme - ukazao je Šojble.\nMinistar je u Ustavnom sudu Nemačke upozorio da bi odlaganje odobrenja Evropskog mehanizma za stabilnost (ESM), stalnog fonda Evropske unije za spasavanje ugroženih članica, moglo da izazove previranje na finansijskom tržištu i krah svetskih tržišta.\nUstavni sud Nemačke u Karlsrueu počeo je da razmatra da li su šema EU za spasavanje i budžetski propisi u skladu s nemačkim zakonom.\n- Znatnije odlaganje odobrenja ESM koje je predviđeno za jul ove godine moglo bi da unese znatnu dalju nesigurnost na tržišta van Nemačke i znatan gubitak poverenja u sposobnost evrozone da donese neophodne odluke u odgovarajuće vreme - rekao je Šojble.\nUstavni sud treba da oceni da li su osnovane žalbe koje je uputila jedna grupa akademika, parlamentaraca, ekonomista i običnih ljudi protiv tog fonda za spasavanje. Sud, međutim, neće doneti nikakvu odluku do kraja ovog meseca i možda i duže.\nPodnosioci žalbe tvrde da ESM, uz nove budžetske propise, podriva nemačku demokratiju koja postoji još od 1945.


Manuel Pelegrini - Blic Sport\nFudbaleri Vest Hema i Liverpula odigrali su nerešeno 1:1 u Londonu na zatvaranju 25. kola Premijer lige, a trener "čekićara" Manuel Pelegrini na putu do svlačionice imao je zanimljivu raspravu sa strategom "crvenih" Jirgenom Klopom zbog pogotka gostiju koji je priznat, a nije bio regularan.\nČileanski fudbalski stručnjak Manuel Pelegrini imenovan je za novog menadžera Vest Hema.\nNapadač Arsenala Aleksis Sančez mogao bi da postane najplaćeniji fudbaler na svetu, ukoliko prihvati poziv kineskog Hebeija, koji mu nudi nedeljnu platu od 600.000 evra.\nČileanski trener Manuel Pelegrini rekao je da ne razmišlja o povratku u Real Madrid i ponovio da su za vreme njegovog boravka, s vremena na vreme, uslovi u tom fudbalskom klubu bili neodrživi.\nNOVI ANGAŽMAN Pelegrini u Kini, sa Lavecijem juri Ligu šampiona\nNekadašnji trener Mančester sitija Manuel Pelegrini novi je šef struke ambicioznog kineskog Hebeija, saopštio je taj klub.\nManuel Pelegrini oprostio se od navijača Mančester sitija, koji će od sledeće sezone trenirati Pep Gvardiola.\nPelegrini razočaran: Bili smo izjednačeni, niko nije napravio razliku\nMenadžer Mančester sitija Manuel Pelegrini bio je razočaran posle eliminacije u polufinalu Lige šampiona.\nItalijanski fudbalski klub Milan planira da od leta na klupu postavi sadašnjeg menadžera Mančester Sitija Manuela Pelegrinija, kojem bi asistirao iskusni Marćelo Lipi, piše “Gazeta delo Sport”.\nPelegrini optimista: Četiri puta sam zaustavio Ronalda\nMenadžer Mančester sitija Manuel Pelegrini izjavio je da je zna recept kako da zaustavi najboljeg fudbalera madridskog Reala Kristijana Ronalda u polufinalu Lige šampiona.\nPELEGRINI OŠTAR Trener Sitija napao klub i Gvardiolu\nTrener fudbalera Mančester sitija Manuel Pelegrini rekao je da je objava da će Pep Gvardiola preuzeti tim sledeće sezone koštala njegovu ekipu titule u Premijer ligi.\nPelegrini: Nema favorita u revanšu\nTrener fudbalera Mančester sitija Manuel Pelegrini smatra da nema favorita u revanš utakmici četvrtfinala Lige šampiona između njegove ekipe i PSŽ-a.\nTrener fudbalera Mančester sitija Manuel Pelegrini smatra da se njegova ekipa još nije plasirala u četvrtfinale Lige šampiona i da će u predstojeći duel sa Dinamom iz Kijeva ući kao da nema prednost od dva gola.


► Čadež o otvaranju kancelarije Vlade Srbije i PKS u Jerusalimu, Ambasadi, EU\nO je u intervjuu za "i24News", izraelski televizijski kanal na engleskom, rekao da će se ta kancelarija baviti razvojem ekonomske saradnje Srbije s Izraelom, posebno u oblasti inovacija.\nČadež je u Izraelu boravi pripreme otvaranjakancelarije u Jerusalimu, u "Margalit start-ap sitiju".\nOtvaranje kancelarije i mogućnosti buduće saradnje glavne su teme razgovora koje je u Tel Avivu i Jerusalimu predsednik PKS ove nedelje imao s predstavnicima Ministarstva spoljnih poslova i drugih izraelskih institucija, poslovnih organizacija i kompanija. Među njima su izraelski nacionalni start-ap centar "Start-up Nation" i najveći investicioni fond "Jerusalem Venture Partners" (JVP), saopštila je PKS.\n"Srbija je, u pogledu inovacija i primene savremenih tehnologija mali Izrael na Balkanu", rekao je Čadež za "i24News".\nZa Srbiju su, po rečima predsednika PKS, "dragocena iskustva i smernice Izraela kao jedne od najinovativnijih ekonomija i vodećih start-ap i tehnoloških nacija sveta, lidera u primeni inovacija u svim oblastima: od poljoprivrede, preko industrije, do zdravstva i sporta i velikog izvoznika IКT usluga i visokih tehnologija".\n"U našem daljem razvoju posebno nam je važna najbolja izraelska praksa u osnivanju, finansiranju i razvoju start-apova. Vidimo velike mogućnosti za partnerstvo izraelske sa našom rastućom digitalnom zajednicom", istakao je Čadež posle jučerašnjeg razgovora s Vendi Singer, izvršnom direktorkom "Nacionalnog start-ap centra", jedne od ključnih organizacija u Izraelu koja izraelske inovacije povezuje sa svetom, obezbeđujući im kapital multinacionalnih kompanija i fondova.\nOdgovarajući na pitanja novinara izraelskog TV-kanala o sprovođenju odredbi iz dokumenta koji je Srbija prošle nedelje potpisala u Vašingtonu - preseljenju Ambasade u Jerusalim i odnosu Izraela prema statusu Кosova, Čadež je ocenio da on, kao neko ko predstavlja poslovnu zajednicu, vidi da postoje političke teškoće, ali da "nije mala stvar činjenica da je Srbija spremna da, kao prva evropska država, prebaci svoju ambasadu u Jerusalim i otvori kancelariju koja neće biti samo privredna, trgovinska, već zajednička kancelarija Vlade i Privredne komore pod pokroviteljstvom premijerke koja se u Vladi lično bavi razvojem digitalizacije".\n"Ono što je Srbija potpisala - a bio sam u Vašingtonu, jeste sporazum u kojem se ne pominju odnosi Izraela i Кosova. Ako pročitate dokument, videćete da se to uopšte ne pominje. Potpisali smo sporazum u kojem izražavamo spremnost da Ambasadu premestimo u Jerusalim, ali je to i sporazum koji ima mnogo bitnih ekonomskih tačaka, ne samo za Srbiju i Kosovo, već i za ceo region", rekao je Čadež.\nDodao je da misli da će "Izrael, njegov narod, političari koji odlučuju, znati najbolje šta da urade".\nNa pitanje da li će spremnost Srbije da preseli Ambasadu u Jerusalim predstavljati problem u njenim odnosima sa Evropskom unijom na putu ka njenom članstvu u EU, Čadež je rekao da je "Srbija suverena zemlja i zemlja koja još nije u EU", da je njen "put ka EU jasno strukturisan", kao i za ostale kandidate, da će pregovori o tome trajati još "izvesno vreme", da Srbija otvara pregovaračka pitanja i da je "na dobrom putu".\n"Hajde da sačekamo i vidimo kako će se kretati odnosi Srbije sa EU po ovom pitanju. Mislim da će vremenom biti pomaka u stavovima EU, ne samo po ovom pitanju, i da se stvari kreću u dobrom pravcu", odgovorio je Čadež.


Nema krivičnog dela\nPartije na vlasti:\nU aprilu 2004. učestvovao je u privatizaciji Šinvoza. Preduzeće je 2007. godine otišlo u stečaj, tokom kojeg su njegove firme postale najveći poverioci, a kasnije i jedini vlasnici.\n22/04/2004 Tokom aukcije 56% akcija Šinvoza kupio je Nebojša Ivković\n21/03/2005 Šinvoz potpisuje ugovor sa ŽTP Beograd\nUgovor se odnosio na dugovanja ŽTP Beograd prema Šinvozu, kojim se preduzeće odreklo 13 miliona dinara kamate i pristalo da mu se u ime duga isporuči staro gvožđe.\n11/04/2005 Šinvoz potpisuje ugovor sa Želvozom Smederevo\nUgovor je podrazumevao popravku i modifikaciju vagona, a kako bi obezbedio nabavku materijala i rezervnih delova za popravku vagona, Šinvoz se zaduživao kod firmi u vlasništvu Nebojše Ivkovića.\n26/10/2007 TTC Logistic podnosi zahtev za pokretanje stečaja u Šinvozu\nTTC Logistic, u stoprocentnom vlasništvu Nebojše Ivkovića, podneo je predlog za pokretanje stečajnog postupka Trgovinskom sudu u Zrenjaninu.\n16/11/2007 Otvoren stečaj Šinvoza\n03/12/2007 Agencija tokom kontrole otkriva da Ivković nije u potpunosti izvršio investiciju\nLokomotive koje su bile deo investicije u osnovna sredstva zapravo su bile „staro gvožđe”.\n31/01/2008 Agencija donosi odluku o raskidu ugovora\nKao glavni poverilac, Ivković kasnije postaje jedini vlasnik firme, a stečaj je obustavljen u novembru 2009.\n18/10/2012 Savet za borbu protiv korupcije poslao izveštaj MUP-u\nSavet je upozorio na potencijalne nepravilnosti nakon privatizacije, ali nije bilo osuđujućih presuda koje bi naknadno potvrdile te navode.\nPreduzeće za remont i proizvodnju šinskih vozila Šinvoz nastalo je modernizacijom železničke radionice osnovane još 1887. godine u Zrenjaninu, koja je kasnije postala centar gradske metalske industrije. U okviru privatizacionog procesa, na aukciji u aprilu 2004. godine, 56% akcija Šinvoza kupio je Nebojša Ivković za 3,4 miliona evra, uz obavezu da u preduzeće investira, prema kursu na dan zaključenja ugovora, 255.000 evra u narednih godinu dana.\nU aprilu 2005, u toku prve kontrole Agencije za privatizaciju, Ivković je zatražio dodatni rok da investira u osnovna sredstva, da bi to onda uradio u julu. Tokom kontrole u julu kontrolori Agencije su konstatovali zaduživanja preduzeća, a račun je bio u blokadi 60 dana tokom 2005. godine.\nUpravni odbor preduzeća doneo je odluku o investiranju u osnovna sredstva, Ivković je kupio opremu, a Agencija je već prilikom sledeće kontrole konstatovala da je investirao dogovoreni iznos.\nKrajem oktobra 2007. godine, firma TTC Logistic, u stoprocentnom vlasništvu Nebojše Ivkovića, podnela je Trgovinskom sudu u Zrenjaninu predlog za pokretanje stečajnog postupka , a sud je odluku o otvaranju stečaja doneo sredinom novembra.\nTokom kontrole Agencije u novembru, broj zaposlenih je bio 471, dok ih je u trenutku kupovine bilo 694.\nNakon obraćanja malih akcionara, Agencija za privatizaciju je zakazala vanrednu kontrolu investicione obaveze. Tokom te kontrole, Agencija je konstatovala da revizorski izveštaj o ulaganju u preduzeće koji joj je predstavljen „ne izražava istinit prikaz izvršenja obaveze investiranja”. Utvđeno je da su lokomotive, koje su predstavljale deo investicije u osnovna sredstva, zapravo bile „staro gvožđe”.\nIvkoviću je Agencija dala novi rok da izvrši dodatno investiranje u osnovna sredstva, uz dostavljanje novog revizorskog izveštaja kao i dokaza o raspolaganju imovinom.\nS obzirom da to nije u potpunosti uradio, Agencija mu daje još jedan dodatni rok ali ovoga puta uz pretnju raskidanjem ugovora o kupovini Šinvoza ukoliko to ne učini.\nU januaru 2008. godine, Agencija donosi odluku o raskidu ugovora, ali je stečaj pokrenut još u novembru 2007.\nSavet za borbu protiv korupcije u svom izveštaju iz oktobra 2012. navodi da je, pored sporne investicije, Ivković nakon kupovine Šinvoza potpisao dva štetna ugovora koji su doveli do stečaja preduzeća.\nPrvi ugovor o poravnanju iz marta 2005. odnosio se na dugovanja ŽTP Beograd prema Šinvozu, kojim se preduzeće odreklo 13 miliona dinara kamate i pristalo da mu se u ime duga isporuči staro gvožđe.\nDrugi ugovor je podrazumevao popravku i modifikaciju vagona Železare Smederevo. Kako bi obezbedio nabavku materijala i rezervnih delova za popravku vagona, Šinvoz se zaduživao kod firmi u vlasništvu Nebojše Ivkovića.\nUprkos protivljenju radnika, usvajanjem plana reorganizacije koji je podrazumevao prelazak iz otvorenog u zatvoreno akcionarsko društvo, firme Nebojše Ivkovića postale su većinski poverioci i jedini akcionari Šinvoza, a stečaj je obustavljen u novembru 2009.\nSavet je u svom izveštaju o ovom slučaju naveo i da je kroz potpisivanje štetnih ugovora Ivković namerno zaduživao Šinvoz kako bi firmu odveo u stečaj posle kog je postao jedini vlasnik. U izveštaju se ističe i odgovornost Agencije za privatizaciju, koja nije na vreme utvrdila nedostatke investicije i probleme u poslovanju, što je dovelo do stečaja firme.\nOsnovno javno tužilaštvo u Zrenjaninu optužilo je Dragana Jevtovića, bivšeg direktora Šinvoza, za malverzacije tokom privatizacije. Presudom Osnovnog suda u Zrenjaninu iz jula 2014. pravosnažno je oslobođen optužbi.\nNa osnovu krivičnih prijava koje su podneli zaposleni Šinvoza protiv Ivkovića, zbog zloupotreba ovlašćenja u privredi, Osnovno javno tužilaštvo u Zrenjaninu donelo je odluku da nema mesta pokretanju krivičnog postupka.\nU maju 2015. Tužilaštvo za organizovani kriminal utvrdilo je da je slučaj Šinvoz bio predmet rada Radne grupe MUP-a koja se bavila spornim privatizacijama, ali da nema mesta pokretanju postupka u odnosu na navode Saveta.\nObjavljeno 29. oktobra 2018.\nŠinvoz - Službena beleška, Tužilaštvo za organizovani kriminal\nŠinvoz - Agencija za privatizaciju, Ugovor i Izveštaji o kontroli\nŠinvoz- Agencija za privatizaciju, raskid ugovora\nŠinvoz - Savet za borbu protiv korupcije dopis i izveštaj za UKP\nIzveštaj Saveta za borbu protiv korupcije\nŠinvoz - Dopis Saveta upućen Vladi Srbije\nŠInvoz - Izveštaj Saveta\nCINS 2018 | O projektu


Putin: Rusko-srpski odnosi biće sve bolji - mojKontakt portal - Radio Televizija Kontakt\nPutin: Rusko-srpski odnosi biće sve bolji\nPutin je rekao da je Srbija bila i ostaje jedan od ključnih partnera Rusije na jugoistoku Evrope.\n“Održavamo aktivne političke kontakte tokom kojih sa povjerenjem razmatramo aktuelna bilateralna pitanja i međunarodne probleme, dogovaramo se o zajedničkim koracima”, istakao je Putin za “Politiku”, dodajući da Srbija i Rusija tijesno sarađuju u UN, OEBS-u, Savjetu Evrope i drugim organizacijama.\nOn je naveo da bi realizacija projekta “Južni tok” trebalo da Srbiji donese više od dvije milijarde evra novih ulaganja, ali i da suštinski pojača energetsku sigurnost zemlje, dok se uz pomoć ruskog kredita modernizuje srpska željeznica.\nPutin je naglasio da je sveukupni obim ruskih ulaganja u Srbiju nadmašio iznos od tri milijarde dolara, te naveo da mu je drago što i srpski preduzetnici osvajaju perspektivno rusko tržište i isporučuju kvalitetne poljoprivredne i industrijske proizvode.\nOn je rekao da dokaz rastućih uzajamnih interesa Srbije i Rusije nije samo oblast humanitarnih kontakata, nego i kulture, te dodao da Rusija želi da proširi praksu kulturnih, obrazovnih, naučnih i omladinskih razmjena i podstiče turistička putovanja i sportske događaje.\nPutin je napomenuo da je nephodno deblokiranje situacije u vezi sa “Južnim tokom” i da je ubijeđen da će ovaj projekat dati bitan doprinos sveobuhvatnoj energetskoj bezbjednosti Evrope.\n“Od toga će imati koristi svi, i Rusija i evropski potrošači, uključujući i Srbiju”, istakao je Putin.\nGovoreći o rusko-američkim odnosima, Putin je rekao da je pristup američkog predsjednika Baraka Obame Rusiji neprijateljski, s obzirom na to da je podržao “Majdan” u Ukrajini i okrivio Rusiju da je isprovocirala krizu, a navodnu “rusku agresiju u Evropi” stavi u spisak tri najznačajnije prijetnje za čovječanstvo.\n“Sadašnje zahlađenje u odnosima između naših zemalja nije prvo. Nadamo se da će partneri shvatiti nerazumnost pokušaja da ucjenjuju Rusiju, te da će se sjetiti šta opterećuje nerazumijevanje između dvije velike nuklearne sile kada je strateška stabilnost svijeta u pitanju”, rekao je Putin.\nOn je istakao da je Rusija spremna za razvoj konstuktivne saradnje na principima ravnopravnosti i stvarnog poštivanja interesa i jednih i drugih.\nPutin je rekao da zapadni partneri moraju precizno da razumiju da svi pokušaji pritiska na Rusiju, jednostranim nelegitimnim i restriktivnim koracima, ne približavaju uređenje odnosa nego samo otežavaju dijalog.\n“Ako je glavni cilj izolovanje naše zemlje, onda je to sasvim apsurdan i iluzoran cilj. Jasno je da je taj cilj nemoguće ostvariti, iako privrednom zdravlju Evrope, pa i cijelog svijeta, pri svemu tome može da bude nanesena velika šteta”, naglasio je Putin.\nBeograd: Pobjeda mlade reprezentacije Republike Srpske\nPočela jesenja akcija čišćenja grada


Odgovornost direktora - TSG\nAHK & TSG Advokati\nAdvokatska kancelarija TSG Tomić Sinđelić Groza organizovala je zajedno sa Nemačko-srpskom privrednom komorom (AHK Srbija) u utorak, 26.09.2017. u hotelu Holiday Inn u Beogradu, seminar na temu „Odgovornost direktora – smernice iz prakse“. Prisutni su imali mogućnost da se upoznaju sa ograničenjima, dužnostima, pravima i obavezama direktora kompanije, kroz dobre primere iz uporedne prakse. Učesnike seminara pozdravila je zamenica direktora Nemačko-srpske privredne komore Doris Danilović.\nPredavač Ljubica Tomić, advokat partner advokatske kancelarije TSG, specijalizovana za pravna pitanja korporativnog upravljanja, govorila je o odgovornosti direktora za štetu koju može naneti i povredom svojih posebnih dužnosti prema društvu, kao i mogućim krivično-pravnim posledicama. Prisutni su stekli uvid u pravila i praktične savete u pogledu sukoba interesa i čuvanja poslovne tajne.\nSaša Sinđelić, govornik advokat partner u TSG, specijalizovan za pitanja direktorskih ugovora i radno-pravna pitanja informisao je prisutne o odgovornosti direktora za naknadu štete, kao i o merama zabrane obavljanja delatnosti, raskida radnog odnosa i posledicama davanja izjave neistinitog sadržaja.\nŽiva diskusija je nastavljena uz poslovni doručak, gde su predavači stajali na raspolaganju za razgovor članovima AHK Srbija i svim svojim gostima.\nU saradnji sa Nemačko-srpskom privrednom komorom u Beogradu Advokatska kancelarija TSG Tomić Sinđelić Groza organizuje u utorak, 26.09.2017. radni doručak na temu\n“Odgovornost direktora – smernice iz prakse”\nPredavači su TSG advokati Ljubica Tomić i Saša Sinđelić.


Poznat domaćin prvih mečeva Srbije u kvalifikacijama za EP | Stonitenis.org\nPoznat domaćin prvih mečeva Srbije u kvalifikacijama za EP\nMuška i ženska reprezentacija Srbije 1. novembra igraju svoje prve mečeve u kvalifikacijama za timsko Evropsko prvenstvo. Mečevi protiv Nemačke i Češke, sa kojim će se sastati muška, odnosno, ženska selekcija Srbije, igraće se u Sportskom centru Master u Zemunu.\nPrve kvalifikacione mečeve za Evropski timski šampionat muška i ženska reprezentacija Srbije odigraće kao domaćin. Prvog novembra, od 16:00 časova, u zemunskom Sportskom centru Master, odigraće se prvi kvalifikacioni mečevi nakon kojih će delimično biti poznata sudbina Srbije kada je u pitanju plasman u prvu diviziju prvenstva starog kontinenta.\nPo sistemu takmičenja, samo prvoplasirana ekipa iz grupe ostvariće direktan plasman u prvu diviziju, dok će drugoplasirana igrati dodatni kvalifikacioni meč kako bi se našla u najjačoj diviziji.\nMuškarci protiv favorizovanih Nemaca\nU grupi muške selekcije Srbije nalaze se Nemačka i Švajcarska. Rivali Srbije u ovoj grupi međusobno su već odmerili snage, a pobednik je, očekivano, bila Nemačka, i to sa 3:0. Srbija će kao domaćin igrati protiv evropske stonoteniske sile, koja je apsolutni favorit u ovom duelu.\nRaspored sledećih mečeva Srbije u grupi izgleda ovako:\n22. novembar: Švajcarska – Srbija\n24. januar 2017: Nemačka – Srbija\n7. mart 2017: Srbija – Švajcarska\nČeška kao prvi rival ženama\nKada je reč o ženskom timu Srbije, one će prvi susret odigrati protiv Češke. U neizvesnom meču prvog kola koji je Češka odigrala sa trećim članom grupe u kojoj je Srbija, Litvanijom, igračice Češke bile su bolje sa 3:2. Neizvesnost se očekuje i u Zemunu, gde bi pobeda i te kako značila Srbiji na samom startu kvalifikacija.\nNaredne mečeve ženska reprezentacija odigraće u sledećim terminima:\n22. novembar: Litvanija – Srbija\n24. januar 2017: Češka – Srbija\n7. mart 2017: Srbija – Litvanija\nKarte za meč na dan odigravanja mogu se kupiti po ceni od 200 dinara.


kredit Архиве - Biznis i Finansije\nHome\tTags\tPosts tagged with "kredit"\nStari dug namiren iz novog duga od prodaje evroobveznica\nNajveći deo novca prikupljen nedavnom prodajom evroobveznica u iznosu od 750 miliona evra, sa godišnjom kamatnom stopom od 2,05 odsto, iskorišćen je, prema navodima Ministarstva finansija, za vraćanje duga iz 2011. godine od 725 miliona dolara, sa kamatom od 7,25 odsto. “Velika je razlika između naših 2,05 odsto i njihovih 7,25 odsto, to je svakom građaninu dobro jasno”, poručio je ministar finansija Siniša Mali u pisanom saopštenju ministarstva.\nPosebni uslovi za deo privrede\nPo zahtevima podnetim u 2020. godini, kredit se može odobriti i ako je u zvaničnim finansijskim izveštajima privrednog subjekta, za 2018. ili 2019. godinu, iskazan neto gubitak, ali je ostvaren poslovni dobitak. Ovaj uslov ne primenjuje se na preduzetnike koji nemaju obavezu podnošenja finansijskih izveštaja.\nMoguće je i korišćenje sredstva iz Programa o rasporedu i korišćenju sredstava za kreditnu podršku preduzećima od strateškog značaja za Republiku Srbiju i ostalim preduzećima u postupku privatizacije preko Fonda za razvoj Republike Srbije za 2021. godinu, odnosno sredstva koja se nalaze na posebnom podračunu kod Fonda, a predstavljaju vraćena sredstva po osnovu odobrenih kredita po programima Vlade za subvencije privredi, odnosno kreditnu podršku privredi.\nŽužana Hargitai, regionalna direktorka EBRD-a za zapadni Balkan, i direktorka kancelarije u Srbiji, rekla je: „Pristup dobro strukturiranoj finansijskoj i savetodavnoj podršci može da podstakne lokalne firme da ulažu u jačanje svoje konkurentnosti, a iz rada sa tim firmama videli smo kako to može da im pomogne da od lokalnih firmi postanu lideri u svojim sektorima.\nZbog toga ćemo zajedno sa našim partnerima, Evropskom unijom i Ministarstvom privrede Srbije, nastaviti da poboljšavamo pristup finansiranju za MSP u Srbiji “.


24.11.2017 u 11:02\nRusija uvodi porez na profit naftnih kompanija od 2019.\nMOSKVA – Ruska vlada usvojila je nacrt zakona o uvođenju poreza na profit kompanija u naftnom sektoru, koji bi trebalo da stupi na snagu 1. januara 2019. godine. Prema važećem poreskom režimu za naftnu industriju, naftne kompanije su u obavezi da plaćaju takozvani porez na ekstrakciju mineralnih sirovina (MET), koji se izračunava na osnovu količine izvađenog gasa i nafte. Međutim, ruske kompanije su tražile oporezivanje na osnovu profita, jer će to, kako tvrde, doprineti povećanju proizvodnje nafte i dati bolji uvid u troškove ekstrakcije. „Ruski parlament bi novi poreski režim trebalo da odobri u prvom kvartalu naredne godine, i da stupi na snagu od 1. januara 2019. godine”, izjavio je ruski ministar za energetiku. (Tanjug)\n07.11.2017 u 17:51\nLONDON/NjUJORK - Akcije na evropskim berzama su danas u padu, zbog zabrinutosti investitora povodom tenzija na Bliskom istoku koje su podigle cenu nafte na dvogodišnji maksimum. Londonski indeks akcija FTSE 100 je u popodnevnim časovima pao za 0,2 odsto na 7.545,66 poena, frankfurtski DAX 30 je stagnirao na 13.471,18 poena, a pariski KAK 40 je pao za 0,1 odsto na 5.504,31 poen, prenosi agencija Frans pres. Cene nafte su ove nedelje ojačale nakon serije hapšenja prinčeva i ministara u Saudijskoj Arabiji u sklopu akcije borbe protiv korupcije, pa je tako nafta tipa „brent” dostigla nivo od 64,65 dolara za barel, što je najviši nivo od juna 2015. godine. Volstrit je, međutim, počeo trgovanje u plusu, te je deset minuta od otvaranja berze, industrijski indeks Dau Džons skočio za 0,2 odsto